qundao/data-zh-poetry huggingface dataset:
挽大总戎陈翼所先生死殉辽难六首
作者：邓云霄
朝代：明

漫道兵残将自疑，疾风劲草有谁知？阵临背水争迎敌，食尽睢阳更誓师。星落黑云沉鼓角，魂归阴雨俨旌旗。英雄有血能成碧，马革何须问裹尸。西川才散犬羊群，平播当年屡建勋。飞檄征兵书插羽，援辽出峡气干云。锋催一旅甘同死，力抉重围亦冠军。想像沙场霜月冷，独留遗剑闪星文。将懦兵孱杀气缠，残辽城堡几家全。一丸已失重关险，寸木难支大厦颠。命殒疆场霏赤血，身骑箕尾上青天。好将孤愤呼阊阖，伫看旄头落电鞭。挟纩投醑得士情，三军恩重命全轻。挥戈自壮风云阵，誓死宁惊草木兵。岂听楚歌悲项羽，还如海客拥田横。可怜部曲同时尽，大树萧萧静夜声。败将纷纷各叛亡，哭君六月动飞霜。雄姿定入麒麟画，侠骨长垂汗竹香。气挟奔雷还出塞，魂驱厉鬼更擒王。古来壮士生还少，肯怨啼乌吊战场。苦月悲风夜正中，遥闻孤鹤返辽东。衣冠尺土虚埋玉，肝胆千秋尚贯虹。掩镜愁听齐妇哭，招魂谁继楚人风？宾天二帝如朝谒，应捧龙髯抱堕弓。
挽大总戎陈翼所先生死殉辽难六首·其一
作者：邓云霄
朝代：明

漫道兵残将自疑，疾风劲草有谁知？阵临背水争迎敌，食尽睢阳更誓师。星落黑云沉鼓角，魂归阴雨俨旌旗。英雄有血能成碧，马革何须问裹尸。
挽大总戎陈翼所先生死殉辽难六首·其三
作者：邓云霄
朝代：明

将懦兵孱杀气缠，残辽城堡几家全。一丸已失重关险，寸木难支大厦颠。命殒疆场霏赤血，身骑箕尾上青天。好将孤愤呼阊阖，伫看旄头落电鞭。
挽大总戎陈翼所先生死殉辽难六首·其二
作者：邓云霄
朝代：明

西川才散犬羊群，平播当年屡建勋。飞檄征兵书插羽，援辽出峡气干云。锋催一旅甘同死，力抉重围亦冠军。想像沙场霜月冷，独留遗剑闪星文。
挽大总戎陈翼所先生死殉辽难六首·其五
作者：邓云霄
朝代：明

败将纷纷各叛亡，哭君六月动飞霜。雄姿定入麒麟画，侠骨长垂汗竹香。气挟奔雷还出塞，魂驱厉鬼更擒王。古来壮士生还少，肯怨啼乌吊战场。
挽大总戎陈翼所先生死殉辽难六首·其六
作者：邓云霄
朝代：明

苦月悲风夜正中，遥闻孤鹤返辽东。衣冠尺土虚埋玉，肝胆千秋尚贯虹。掩镜愁听齐妇哭，招魂谁继楚人风？宾天二帝如朝谒，应捧龙髯抱堕弓。
挽大总戎陈翼所先生死殉辽难六首·其四
作者：邓云霄
朝代：明

挟纩投醑得士情，三军恩重命全轻。挥戈自壮风云阵，誓死宁惊草木兵。岂听楚歌悲项羽，还如海客拥田横。可怜部曲同时尽，大树萧萧静夜声。
挽孝廉张无名二首
作者：邓云霄
朝代：明

衙署连床语，曾扳十日留。才回衡岳驾，忽作岱宗游。琪树标清骨，丛兰陨早秋。云中还载笔，知有玉为楼。壮志一抔土，馀香侠骨存。平生好结客，今日几过门。赋鵩年华促，招魂怨思繁。巫阳不可问，风雨暗天阍。
挽孝廉张无名二首·其一
作者：邓云霄
朝代：明

衙署连床语，曾扳十日留。才回衡岳驾，忽作岱宗游。琪树标清骨，丛兰陨早秋。云中还载笔，知有玉为楼。
挽孝廉张无名二首·其二
作者：邓云霄
朝代：明

壮志一抔土，馀香侠骨存。平生好结客，今日几过门。赋鵩年华促，招魂怨思繁。巫阳不可问，风雨暗天阍。
挽孝廉罗翊文二首
作者：邓云霄
朝代：明

彩笔纵横夺锦鲜，科兼文武得先鞭。论文结社称诗友，痛饮狂歌是酒仙。日落槿花悲短景，名传桂籍亦长年。探环化鹤非君事，魂去应登兜率天。龙性如君未易驯，飘然潇洒更清真。生前不受一尘染，殁后空留四壁贫。菽水难供黄发母，麦舟犹待素心人。凭谁为报东风道？寒谷年来急望春。
挽孝廉罗翊文二首·其一
作者：邓云霄
朝代：明

彩笔纵横夺锦鲜，科兼文武得先鞭。论文结社称诗友，痛饮狂歌是酒仙。日落槿花悲短景，名传桂籍亦长年。探环化鹤非君事，魂去应登兜率天。
挽孝廉罗翊文二首·其二
作者：邓云霄
朝代：明

龙性如君未易驯，飘然潇洒更清真。生前不受一尘染，殁后空留四壁贫。菽水难供黄发母，麦舟犹待素心人。凭谁为报东风道？寒谷年来急望春。
挽思南府学教授尹禺阳世兄
作者：邓云霄
朝代：明

家贫宦薄束轻装，暮景遥怜入瘴乡。行色萧条舟一叶，送君凄苦泪千行。范张死别先传梦，关塞魂迷更断肠。犹忆寒暄楼上语，到今尘满旧绳床。
挽故少宰学士黄焯星先生三首先生丁母艰未小祥而逝
作者：邓云霄
朝代：明

清华玉署近天居，入直承明廿载馀。正睹台星明水镜，忽传卿月暗蟾蜍。沙堤竟屈三公步，藜阁空藏万卷书。若悟流光如石火，碧山何不早焚鱼。居庐鸡骨病相侵，易箦犹悬傍母心。薤露不禁朝日薄，萱花长伴夜台深。人哀尽罢村村市，帝诔遥颁字字金。十尺丰碑埋玉处，时闻乌鸟哭松阴。都门夜雨细论诗，犹忆推君一字师。雌伏雄飞怜往事，朱弦白雪少新知。烟深春树鹃啼急，魂返松门鹤到迟。寥落赏音山水冷，孤琴携去欲何之？
挽故少宰学士黄焯星先生三首先生丁母艰未小祥而逝·其一
作者：邓云霄
朝代：明

清华玉署近天居，入直承明廿载馀。正睹台星明水镜，忽传卿月暗蟾蜍。沙堤竟屈三公步，藜阁空藏万卷书。若悟流光如石火，碧山何不早焚鱼。
挽故少宰学士黄焯星先生三首先生丁母艰未小祥而逝·其三
作者：邓云霄
朝代：明

都门夜雨细论诗，犹忆推君一字师。雌伏雄飞怜往事，朱弦白雪少新知。烟深春树鹃啼急，魂返松门鹤到迟。寥落赏音山水冷，孤琴携去欲何之？
挽故少宰学士黄焯星先生三首先生丁母艰未小祥而逝·其二
作者：邓云霄
朝代：明

居庐鸡骨病相侵，易箦犹悬傍母心。薤露不禁朝日薄，萱花长伴夜台深。人哀尽罢村村市，帝诔遥颁字字金。十尺丰碑埋玉处，时闻乌鸟哭松阴。
挽故山东大方伯刘萝径先生四律
作者：邓云霄
朝代：明

壮岁交君到白头，燕都秦塞忆同游。早知遽化辽城鹤，却悔轻回剡曲舟。聚散临歧心已折，死生隔世涕难收。金风最是无情物，吹老琪花不耐秋。燃藜阁上老人星，一夜光销陨渤溟。过眼功名蕉覆鹿，浮沤身世海漂萍。官高方岳薇还紫，魂敛荒原草渐青。莫问籯金馀几许，遗孤徒抱数函经。郊居恨报讣音迟，正值秋风夜雨时。蛩语暗催双袖泪，蕉声如和七哀诗。冥途谁指生天路？世事惟残竞动棋。扰扰尘寰君自厌，且鞭黄鹤访安期。封禅书成草未焚，岂无汉使索遗文。一抔已瘗生花笔，五色还留护垄云。赋就大招空吊影，眠归长夜竟沉醺。休言地下词坛寂，才鬼诗仙总属君。
挽故山东大方伯刘萝径先生四律·其一
作者：邓云霄
朝代：明

壮岁交君到白头，燕都秦塞忆同游。早知遽化辽城鹤，却悔轻回剡曲舟。聚散临歧心已折，死生隔世涕难收。金风最是无情物，吹老琪花不耐秋。
挽故山东大方伯刘萝径先生四律·其三
作者：邓云霄
朝代：明

郊居恨报讣音迟，正值秋风夜雨时。蛩语暗催双袖泪，蕉声如和七哀诗。冥途谁指生天路？世事惟残竞动棋。扰扰尘寰君自厌，且鞭黄鹤访安期。
挽故山东大方伯刘萝径先生四律·其二
作者：邓云霄
朝代：明

燃藜阁上老人星，一夜光销陨渤溟。过眼功名蕉覆鹿，浮沤身世海漂萍。官高方岳薇还紫，魂敛荒原草渐青。莫问籯金馀几许，遗孤徒抱数函经。
挽故山东大方伯刘萝径先生四律·其四
作者：邓云霄
朝代：明

封禅书成草未焚，岂无汉使索遗文。一抔已瘗生花笔，五色还留护垄云。赋就大招空吊影，眠归长夜竟沉醺。休言地下词坛寂，才鬼诗仙总属君。
挽故茂才陈古民表弟
作者：邓云霄
朝代：明

垂髫灯火共芸编，辛苦萤囊六十年。怅望龙溪伤逝水，凄凉莲社隔重泉。仙踪只合留双舄，傲骨何须问一钱。空馆寥寥无旧客，哭君肠断绝交篇。
挽族弟虚室文学
作者：邓云霄
朝代：明

儒雅推君是白眉，计传宗族共含悲。可怜秀骨云中鹤，未折秋香月里枝。贾子才华年正富，马卿消渴病难支。镜园尚忆题诗日，春草寒塘只梦思。
挽杨竹堂参戎死征播之战父子僮仆并命者十四人幕府上功节烈已明恤典犹薄余心悲焉为赋此诗
作者：邓云霄
朝代：明

忠孝遥怜萃一门，战场能有几人存？勒军电绕双龙剑，退舍星沉五丈原。马革游魂悲绝塞，羽林孤子哭荒村。新皇雨露深如海，谁为排云叫九阍？
挽洪约吾令尹
作者：邓云霄
朝代：明

抱膝怜君闭户深，诗筒时得和清吟。跏趺未授无生法，婚嫁犹悬未了心。列宿光昏春月冷，仙凫飞去暮烟沉。夜台纵结莲花社，更有何人是赏音。
挽温敏之二首
作者：邓云霄
朝代：明

春江帆影挂斜晖，别泪曾沾病客衣。万里燕台虚北望，千金骏骨竟南归。才华梦笔名还在，功业凌云计已非。野蝶不知人羽化，蘧园花落尚纷飞。准提高阁冷窗纱，犹有閒僧转法华。旅榇艰难过庾岭，游魂消瘦似梅花。高堂肠断趋庭鲤，古木巢空返哺鸦。奉佛生天身后事，西天觉路是君家。
挽温敏之二首·其一
作者：邓云霄
朝代：明

春江帆影挂斜晖，别泪曾沾病客衣。万里燕台虚北望，千金骏骨竟南归。才华梦笔名还在，功业凌云计已非。野蝶不知人羽化，蘧园花落尚纷飞。
挽温敏之二首·其二
作者：邓云霄
朝代：明

准提高阁冷窗纱，犹有閒僧转法华。旅榇艰难过庾岭，游魂消瘦似梅花。高堂肠断趋庭鲤，古木巢空返哺鸦。奉佛生天身后事，西天觉路是君家。
挽苏汝载
作者：邓云霄
朝代：明

凄凉玉树委重泉，难倩巫阳一问天。佞佛庵馀长命米，抚孤人赠卖文钱。珠悬南海诗名在，剑去延津侠骨捐。惆怅鸰原风雨急，悲歌泪满上留田。
挽袁太玉八律
作者：邓云霄
朝代：明

童稚交深四十年，死生长别泪潸然。珠沉岭海一抔土，星坠东南半壁天。吊客尚疑人是鹤，新阡遥望草如烟。诸孤已殁兰阶冷，义士何由报赵宣？寥寥眼底旧交稀，邻笛三声易湿衣。春草堂空人已去，玳梁泥落燕还归。名悬千古遗文在，石记三生往事非。纵有游魂恋慈母，桑榆斜日澹春晖。联翩冠盖盛豪华，里号鸣珂世共誇。却解虎符辞玉篆，来随渔父泊鸥沙。游丝牵尽风前絮，逝水流残雨后花。试问仙踪指天际，十洲三岛是君家。疾革偏逢腊尽时，漫劳春信到南枝。骑鲸客去月沉浦，斗鸭栏倾水满池。作诔莫凭无鬼论，哀歌真属有情痴。庄生寝说知何意，只为当年少惠施。江上茅斋碧草春，波光面面隔红尘。闭关未厌参禅寂，谢客还嫌问字频。傲骨生前如铁石，孤坟殁后倚松筠。那能移得梁鸿冢，与汝空山作近邻。便便腹笥五车书，博览三冬富有馀。邺架谁能窥李泌？茂陵空老病相如。野磷似点燃藜火，残卷重披走蠹鱼。时有行人暗挥涕，隔江遥望好楼居。论文结社竞风骚，挥笔西垣片月高。白眼尊前频对垒，黄垆泉下忆持螯。归魂忽暗千山雨，馀恨还驱八月涛。欲赋大招裁楚调，已闻猿鸟哭林皋。微明梁月晓钟时，展转怀人入梦思。可叹无儿同伯道，还怜有女胜文姬。蒹葭倚玉姻情重，蒲柳迎霜暮景悲。浮世百年谁不死？流传惟藉郭家碑。
挽袁太玉八律·其一
作者：邓云霄
朝代：明

童稚交深四十年，死生长别泪潸然。珠沉岭海一抔土，星坠东南半壁天。吊客尚疑人是鹤，新阡遥望草如烟。诸孤已殁兰阶冷，义士何由报赵宣？
挽袁太玉八律·其七
作者：邓云霄
朝代：明

论文结社竞风骚，挥笔西垣片月高。白眼尊前频对垒，黄垆泉下忆持螯。归魂忽暗千山雨，馀恨还驱八月涛。欲赋大招裁楚调，已闻猿鸟哭林皋。
挽袁太玉八律·其三
作者：邓云霄
朝代：明

联翩冠盖盛豪华，里号鸣珂世共誇。却解虎符辞玉篆，来随渔父泊鸥沙。游丝牵尽风前絮，逝水流残雨后花。试问仙踪指天际，十洲三岛是君家。
挽袁太玉八律·其二
作者：邓云霄
朝代：明

寥寥眼底旧交稀，邻笛三声易湿衣。春草堂空人已去，玳梁泥落燕还归。名悬千古遗文在，石记三生往事非。纵有游魂恋慈母，桑榆斜日澹春晖。
挽袁太玉八律·其五
作者：邓云霄
朝代：明

江上茅斋碧草春，波光面面隔红尘。闭关未厌参禅寂，谢客还嫌问字频。傲骨生前如铁石，孤坟殁后倚松筠。那能移得梁鸿冢，与汝空山作近邻。
挽袁太玉八律·其八
作者：邓云霄
朝代：明

微明梁月晓钟时，展转怀人入梦思。可叹无儿同伯道，还怜有女胜文姬。蒹葭倚玉姻情重，蒲柳迎霜暮景悲。浮世百年谁不死？流传惟藉郭家碑。
挽袁太玉八律·其六
作者：邓云霄
朝代：明

便便腹笥五车书，博览三冬富有馀。邺架谁能窥李泌？茂陵空老病相如。野磷似点燃藜火，残卷重披走蠹鱼。时有行人暗挥涕，隔江遥望好楼居。
挽袁太玉八律·其四
作者：邓云霄
朝代：明

疾革偏逢腊尽时，漫劳春信到南枝。骑鲸客去月沉浦，斗鸭栏倾水满池。作诔莫凭无鬼论，哀歌真属有情痴。庄生寝说知何意，只为当年少惠施。
挽袁季昌
作者：邓云霄
朝代：明

公车结客尽名流，病后中原只卧游。梦断星河天路远，魂归风雨海门秋。清标长忆人如玉，浮世惊看蜃作楼。一掬山阳怀旧泪，又听渔笛酒江头。
挽袁正修将军二首
作者：邓云霄
朝代：明

曾许燕然再勒铭，谈兵相对眼偏青。金台重价求龙马，玉帐凄风落将星。处处鲸鲵喧海岛，年年烽火照边庭。时危谁是乾城者？哀角悲笳不忍听。箧里兵书且莫焚，门前食客尚如云。筑坛未拜淮阴将，投笔空从定远军。岁厄龙蛇埋侠骨，剑沉牛斗暗星文。英魂不化辽东鹤，黄石城边可认君。
挽袁正修将军二首·其一
作者：邓云霄
朝代：明

曾许燕然再勒铭，谈兵相对眼偏青。金台重价求龙马，玉帐凄风落将星。处处鲸鲵喧海岛，年年烽火照边庭。时危谁是乾城者？哀角悲笳不忍听。
挽袁正修将军二首·其二
作者：邓云霄
朝代：明

箧里兵书且莫焚，门前食客尚如云。筑坛未拜淮阴将，投笔空从定远军。岁厄龙蛇埋侠骨，剑沉牛斗暗星文。英魂不化辽东鹤，黄石城边可认君。
挽西席袁五慕
作者：邓云霄
朝代：明

廿载交情老益敦，伤心生死隔朝昏。青灯风雨常联榻，绛帐儿孙并在门。东郭贫来空有骨，南柯梦去竟无言。哭君正值严冬日，黍谷寒深未易温。
捣衣篇
作者：邓云霄
朝代：明

洞房环佩惊秋早，叶满空阶愁不扫。闲来不省出门行，梦里已到交河道。交河戍客铁为衣，八月严霜扑面飞。可念拂沙眠塞草，何辞织锦理鸳机。鸳机织就烦刀尺，熨斗帖平针线迹。灯下装绵泪满床，窗前捣练风侵石。风清月冷气凄凄，力尽繁声高更低。捣时庭树初栖鸟，捣罢邻家已报鸡。谁识繁声结悲咽，心中万恨凭砧说。千里情悬落日西，双题响逐行云灭。东家砧歇西家鸣，夜夜风来满帝城。愁苦频年征戍急，何人不作断肠声。衣成缄固重重意，又恐关前无驿使。别久腰衰知带宽，路长秋寄经春至。春去秋来貌不同，家家怨旷恨无穷。汉皇好武何时已，愿送砧声达汉宫。
放鹦鹉
作者：邓云霄
朝代：明

独怜翻旋急，放汝入空林。莫逞新声巧，能忘故主心。防危秋隼逼，归路陇山深。客意亦如此，因之起越吟。
散愁诗
作者：邓云霄
朝代：明

云梦盘胸岂解悲，静看春物总嬉嬉。夭桃向日争舒笑，新柳摇烟亦殿眉。万里风云非草莽，四方弧矢是男儿。听莺走马随行乐，日日邮亭进百卮。
文学孙燕诒招同卜董王三孝廉集木末亭酒酣吊古俄而雨至分得豪字十八韵
作者：邓云霄
朝代：明

胜地成文会，张筵集酒豪。虚亭悬木末，峻槛隔尘嚣。云浥芳尊冷，风缠法曲高。官閒堪蹑屐，性懒惯持螯。天阔江如带，郊平树似毛。山川相映发，城郭自周遭。锁断三山浪，宫残六代蒿。荒台曾下凤，古渡尚名桃。钟阜园陵迥，秦淮王气韬。龙髯留玉剑，殿角现金鳌。往事同流水，微名笑一毫。鲍江嗟寂寞，王谢亦萧骚。作手看前辈，词坛属我曹。登坛严部伍，贾勇负鞬櫜。大啸奔雷吼，挥杯急雨号。楼台疑结蜃，几席忽翻涛。且挟丹虹饮，还骑黑蜧翱。回头问尘世，何事日劳劳？
斋居
作者：邓云霄
朝代：明

休沐缘多病，西园春雨馀。戒荤扶药饵，列菹当鲑鱼。喧杂非吾性，清羸合道书。真成香案吏，已伴玉皇居。
新制冰纱梅花帐张孟奇题额多丽词赋以戏之
作者：邓云霄
朝代：明

帐底梅花度暗香，炎天霜雪午生凉。初唏短发风敲竹，半卷疏帘月到床。度岭寄来人更远，罗浮归去梦偏长。清斋已比寒梅瘦，怪尔新词恼太常。
新制小艓覆以翠幕暮春泛水镜池
作者：邓云霄
朝代：明

玩弄轻舟学水仙，雨馀波影更澄鲜。盈盈人坐池中练，队队鱼行镜里天。翠幕迎风穿柳线，玉壶沽酒倩荷钱。凭谁为唱留春曲？一部蛙声万树蝉。
新妇石
作者：邓云霄
朝代：明

可叹身犹幻，佳期怅永违。无灵能窃药，有石岂支机。晓月悬为镜，行云剪作衣。江山长是伴，直待藁砧归。露重愁环佩，天空冷洞房。娉婷看洛浦，云雨想高唐。红叶年年落，夭桃岁岁芳。银河连野水，相望恨无梁。塞北书难寄，衡阳雁不回。独怜心匪石，空有泪成灰。风月谁为主？莺花肯自媒。武都山下镜，应照片怀开。
新妇石·其一
作者：邓云霄
朝代：明

可叹身犹幻，佳期怅永违。无灵能窃药，有石岂支机。晓月悬为镜，行云剪作衣。江山长是伴，直待藁砧归。
新妇石·其三
作者：邓云霄
朝代：明

塞北书难寄，衡阳雁不回。独怜心匪石，空有泪成灰。风月谁为主？莺花肯自媒。武都山下镜，应照片怀开。
新妇石·其二
作者：邓云霄
朝代：明

露重愁环佩，天空冷洞房。娉婷看洛浦，云雨想高唐。红叶年年落，夭桃岁岁芳。银河连野水，相望恨无梁。
新春猎户献虎
作者：邓云霄
朝代：明

昔日食官马，今朝逢猎人。金睛宁烁电，玉爪不妨身。杀气消长啸，寒山入早春。持将劝元恶，勿与祸为邻。
新春送弟云龙南归
作者：邓云霄
朝代：明

鸿雁南还人又归，离心不及雁齐飞。长途野店谁同被，冷宦闲门尚掩扉。上垄忍攀苍柏古，登堂应馔白鱼肥。承家勋业深期汝，莫向沧江老芰衣。
新秋登回雁峰
作者：邓云霄
朝代：明

城郭晚苍苍，蝉声送早凉。薄游同逐客，作赋拟哀湘。乡信南来断，江流北去长。高峰尔何意，不遣雁随阳。
新秋登大报恩寺塔
作者：邓云霄
朝代：明

盘空百转上崔嵬，平步中天晚照开。迢递长安迷北望，苍茫秋气自西来。六朝人物随流尽，千古江山抱郭回。莫倚危栏伤往事，龙宫劫火亦成灰。
新秋苦旱酷暑夜坐玩月作
作者：邓云霄
朝代：明

凉蟾不敌旱云红，惨澹金波赤坂中。密树无缘邀少女，崇台何处觅雄风？桔槔竞较高低亩，杼轴哀歌大小东。谁遣流萤助流火？腾腾张焰故烧空。
新秋饮囧卿徐海翁山亭
作者：邓云霄
朝代：明

水木阴森噪晚蛙，名园潇洒领烟霞。疏林觅径逢奇石，曲径穿云踏落花。岛外风亭千亩竹，城中火宅万人家。披襟不畏金飙急，为爱峰头揽月华。
新都孙子真过访镜园留宿赋赠
作者：邓云霄
朝代：明

南游衣染岭梅芬，犹带黄山一片云。池上开尊临镜水，楼头下榻动星文。诗成击钵多新语，书罢笼鹅已几群。词翰濋漓兼写照，郑虔三绝得如君。
施虞吉丈携琴过小斋率尔赋赠
作者：邓云霄
朝代：明

散吏有馀清，苔绿无人破。客子抱琴来，剥啄惊高卧。入户皎玉山，爽气满中座。明徽与善手，泛弄三两过。心随流水远，尘世堪一唾。家有无弦琴，闭匣久不课。对君怜知音，操缦试则个。
施隐君诗
作者：邓云霄
朝代：明

深居何异武陵津，一片闲云自在身。沮溺偶随南亩隐，羲皇聊寄北窗人。流年可叹如朝槿，上古谁云有大椿。借问辽东仙鹤去，归来城郭几回新。
旅夜书怀
作者：邓云霄
朝代：明
体裁：诗

马首东风弱柳垂，关山迢递杳难期。谁知游子中宵饭，正是闺人掩泪时。红豆不须携满袖，江南何处寄相思。巡檐夜步空庭月，宿鸟双栖自一枝。
无题
作者：邓云霄
朝代：明

何处春风无别离，梨花落尽负前期。虚传龙剑能运匣，不分鸠巢独占枝。苏北药苗名远志，江南红豆号相思。韶光物态关人意，况复青灯夜雨时。
无题五首
作者：邓云霄
朝代：明

绣户阴森似洞天，佯真半喜总婵娟。鸾箫不奏人间曲，桂阙空留月里仙。共拟倾城酬百万，还闻弱水隔三千。宋家墙角垂垂柳，未许金梯架翠烟。阁雨停云暮复朝，潘郎残鬓沈郎腰。蓝桥有路终思到，青鸟无情未易招。绠断银瓶秋井寂，风敲鱼钥夜钟遥。博山火敌霜华冷，沉水名香只自烧。不是秋期不渡河，珊珊星佩几时过。七弦恨谱啼圾雉，一片春情挂女萝。梦入花房疑蛱蝶，乞为寒兔近嫦娥。东流不顾西飞日，莫遣红兰变绿莎。曾寄明珰托小鬟，多情回赠玉连环。已题红叶随流出，何事朱门带月关？微步烟中迷洛浦，修眉湖外望君山。轻身自叹输韩寿，咫尺琼枝不可攀。买得相如旧日琴，微风澹荡送轻音。通天莫道犀无窍，逐伴应怜凤有心。调罢金徽宵漏歇，立残苔径晓星沉。凭将河汉倾双泪，添却南溟北海深。
无题五首·其一
作者：邓云霄
朝代：明

绣户阴森似洞天，佯真半喜总婵娟。鸾箫不奏人间曲，桂阙空留月里仙。共拟倾城酬百万，还闻弱水隔三千。宋家墙角垂垂柳，未许金梯架翠烟。
无题五首·其三
作者：邓云霄
朝代：明

不是秋期不渡河，珊珊星佩几时过。七弦恨谱啼圾雉，一片春情挂女萝。梦入花房疑蛱蝶，乞为寒兔近嫦娥。东流不顾西飞日，莫遣红兰变绿莎。
无题五首·其二
作者：邓云霄
朝代：明

阁雨停云暮复朝，潘郎残鬓沈郎腰。蓝桥有路终思到，青鸟无情未易招。绠断银瓶秋井寂，风敲鱼钥夜钟遥。博山火敌霜华冷，沉水名香只自烧。
无题五首·其五
作者：邓云霄
朝代：明

买得相如旧日琴，微风澹荡送轻音。通天莫道犀无窍，逐伴应怜凤有心。调罢金徽宵漏歇，立残苔径晓星沉。凭将河汉倾双泪，添却南溟北海深。
无题五首·其四
作者：邓云霄
朝代：明

曾寄明珰托小鬟，多情回赠玉连环。已题红叶随流出，何事朱门带月关？微步烟中迷洛浦，修眉湖外望君山。轻身自叹输韩寿，咫尺琼枝不可攀。
日长
作者：邓云霄
朝代：明

一片竹枝阴，不容人吏足。自从花落后，但许青苔覆。幽居暇日长，清风时肃肃。散发者何人，道书行且读。虽非白眼客，已异红尘目。
早发庾岭
作者：邓云霄
朝代：明

烟笼星月递微明，晓发愁冲宿瘴行。人迹暗惊连虎迹，鸡声遥听带樵声。利名未了残更梦，南北空伤倦客情。休向关门嗟险绝，行藏吾已任浮生。
早春雨
作者：邓云霄
朝代：明

云压楼头雨打墙，春郊无路觅青皇。冷风阵阵如寒食，愁绪凄凄似异乡。草色欲迷元亮径，蛙声偏傍孔公堂。幽斋何计支岑寂，一卷南华一柱香。
早雨杏花
作者：邓云霄
朝代：明

万缕千条羃丽华，非烟非雾带朝霞。妆成乍传何郎粉，墙角如窥宋玉家。旭日溟蒙迷镜匣，香魂缥缈隔窗纱。那堪恼乱春心处，语燕啼鹃又噪鸦。
明府尹冲玄七秩又一
作者：邓云霄
朝代：明

清居潇洒对涟漪，懒散人传八睡诗。昔日寻丹同葛令，近来高枕学希夷。溪深白鹤随闲步，冬暖黄花映寿卮。羡尔逍遥古松下，兰荪长绕万年枝。
春夜与社中诸君凤台言别因留赠
作者：邓云霄
朝代：明

把酒高台叹羽翰，侧身天地共凭栏。到门谁敢题凡鸟，诸子何为尚鹖冠。楚客狂来歌转逸，玉箫吹去月偏寒。天涯聚散怜今夕，莫怪千金一刻看。
春夜闻鹃
作者：邓云霄
朝代：明

哀歌中夜叩刀环，又听鹃声落枕间。野鸟亦知归去好，宦游曾见几人还？搔残两鬓愁如海，啼罢三更月满山。惆怅劳劳将半百，朝来徒羡片云闲。
春夜雨
作者：邓云霄
朝代：明

卧起自徐徐，闲情任卷舒。馀寒正月里，微雨五更初。绿遍湘南草，鸿回岭外书。朝来问詹尹，再卜几年居。
春宴三首
作者：邓云霄
朝代：明

长筵罗墨客，佳句答芳菲。莫怪行觞促，应怜舞片飞。池亭堪共醉，鱼鸟亦忘机。明日携馀兴，东郊更典衣。酒量角沧溟，谈锋落斗星。竹林真小饮，河朔未全醒。鼓为催花急，杯从斗草停。谁看朱似碧，转觉眼逾青。射鸭绿毛散，呼莺锦翅骄。物情供笑语，身世本逍遥。丹药何时就，青春未肯饶。无如醉乡里，暮暮与朝朝。
春宴三首·其一
作者：邓云霄
朝代：明

长筵罗墨客，佳句答芳菲。莫怪行觞促，应怜舞片飞。池亭堪共醉，鱼鸟亦忘机。明日携馀兴，东郊更典衣。
春宴三首·其三
作者：邓云霄
朝代：明

射鸭绿毛散，呼莺锦翅骄。物情供笑语，身世本逍遥。丹药何时就，青春未肯饶。无如醉乡里，暮暮与朝朝。
春宴三首·其二
作者：邓云霄
朝代：明

酒量角沧溟，谈锋落斗星。竹林真小饮，河朔未全醒。鼓为催花急，杯从斗草停。谁看朱似碧，转觉眼逾青。
春思二首
作者：邓云霄
朝代：明

芳树临清沼，红颜落镜中。催花惟丽日，莫怨雨兼风。梦破纱窗晓，西园乌乱啼。春情纵摇荡，犹胜听莎鸡。
春思二首·其一
作者：邓云霄
朝代：明

芳树临清沼，红颜落镜中。催花惟丽日，莫怨雨兼风。
春思二首·其二
作者：邓云霄
朝代：明

梦破纱窗晓，西园乌乱啼。春情纵摇荡，犹胜听莎鸡。
春日泛舟四首
作者：邓云霄
朝代：明

棹歌翻渌水，击汰复夷犹。吴越春江合，东南王气浮。鸣榔遥向若，岸帻不惊鸥。渺渺五湖客，烟波如可求。江练晴堪染，汀兰静自芳。已宜君子佩，不倩好风扬。折采香盈把，怀人水一方。轻桡徐转去，春望浩茫茫。洗耳疑仇俗，怀沙怅独清。岂知簪绂内，不异薜萝情。舒啸沧浪晓，观空水月明。乘流无住著，自在玉壶行。闻道蓬瀛外，鲸波若拔山。秦皇空望幸，方士去无还。纵有金银阙，其如风浪艰。静观濠上理，心与广川闲。
春日泛舟四首·其一
作者：邓云霄
朝代：明

棹歌翻渌水，击汰复夷犹。吴越春江合，东南王气浮。鸣榔遥向若，岸帻不惊鸥。渺渺五湖客，烟波如可求。
春日泛舟四首·其三
作者：邓云霄
朝代：明

洗耳疑仇俗，怀沙怅独清。岂知簪绂内，不异薜萝情。舒啸沧浪晓，观空水月明。乘流无住著，自在玉壶行。
春日泛舟四首·其二
作者：邓云霄
朝代：明

江练晴堪染，汀兰静自芳。已宜君子佩，不倩好风扬。折采香盈把，怀人水一方。轻桡徐转去，春望浩茫茫。
春日泛舟四首·其四
作者：邓云霄
朝代：明

闻道蓬瀛外，鲸波若拔山。秦皇空望幸，方士去无还。纵有金银阙，其如风浪艰。静观濠上理，心与广川闲。
春早
作者：邓云霄
朝代：明

春早馀寒在，西园未看花。病为断酒客，懒拒卖书家。闭閤观空理，无心玩物华。参禅今渐熟，但欠制袈裟。
春昼
作者：邓云霄
朝代：明

懒困东窗昼觉长，起来帘幕暗浮香。青皇有意催诗句，故遣飞花落笔床。
春晓
作者：邓云霄
朝代：明

旭日明虚室，流光鉴薄帏。梦回迷晓蝶，忘却换春衣。百卉频开落，年华有是非。片云天际淡，可比宦情微。
春晚
作者：邓云霄
朝代：明

幽亭浮彩翠，宴坐只焚香。花静闻蜂语，人闲觉燕忙。世情这里淡，春日为谁长。疏懒元吾性，非关学列庄。
春晚
作者：邓云霄
朝代：明

随缘皆净土，至贵是闲人。独坐园林里，惟将蜂蝶亲。群花飞欲尽，百果献犹新。君看高车者，徒增两袖尘。
春晚浴骊山温泉怀古二首
作者：邓云霄
朝代：明

拂尽征尘漫倚栏，绕亭芳草落花残。新裁暑服宜披葛，试拍温汤胜浴兰。绣岭春深松影静，华青人去月光寒。可怜香粉留馀恨，长作昭阳祸水看。想像霓裳舞罢时，半酣珠汗湿琼枝。谁吹地底阴阳炭？暖作宫中沐浴池。烽火昔人同巧笑，霖铃异代共含悲。被除往事随流尽，莫向西风咏黍离。
春晚浴骊山温泉怀古二首·其一
作者：邓云霄
朝代：明

拂尽征尘漫倚栏，绕亭芳草落花残。新裁暑服宜披葛，试拍温汤胜浴兰。绣岭春深松影静，华青人去月光寒。可怜香粉留馀恨，长作昭阳祸水看。
春晚浴骊山温泉怀古二首·其二
作者：邓云霄
朝代：明

想像霓裳舞罢时，半酣珠汗湿琼枝。谁吹地底阴阳炭？暖作宫中沐浴池。烽火昔人同巧笑，霖铃异代共含悲。被除往事随流尽，莫向西风咏黍离。
春晴
作者：邓云霄
朝代：明

残云消雨脚，晴日丽东轩。扫地还除湿，焚香更助喧。蝶蜂狂欲舞，桃李静无言。草色交行径，翻疑仲蔚园。
春暮清斋作
作者：邓云霄
朝代：明

嫩槐垂槛噪新蝉，屈指春光又一年。作客敢辞花底醉，出郊应欠杖头钱。聊将蒲殖供朝膳，亦有琴书伴午眠。虚馆寥寥如野寺，茶烟轻绕博山烟。
春朝
作者：邓云霄
朝代：明

熟眠惊鸟唤，晓立傍银塘。草嫩风偏软，花垂露有香。百年聊偃息，三径问行藏。春日迟迟好，人闲更觉长。
春江花月夜
作者：邓云霄
朝代：明

春风两岸发繁花，春月乘风渡浦沙。皎皎波心摇白练，盈盈岸侧映红霞。水月空明浑不定，一枝窈窕元端正。月色偏能泛水纹，水纹不解流花影。素娥倚桂妒花香，鲛室持绡待月光。但道弄珠来洛女，谁知飞片误刘郎。刘郎洛女临妆匣，镜里胭脂翠羽压。玉兔翻骑赤鲤游，琼枝倒被银蟾插。客来停棹大江湄，春信归来已后期。却忆深闺花月貌，倩将流水寄相思。
春游篇
作者：邓云霄
朝代：明
体裁：古风

霁色澹东风，韶光丽南郭。共持千日酒，去觅三春乐。三春景物属芳年，万户遨游簇锦筵。昨日裹饧过冷节，今朝钻燧起新烟。嫩绿平铺芳草地，轻阴暖烘养花天。几处斗鸡还蹴鞠，谁家拾翠更秋千。花裀片片承珠履，柳幕垂垂拂玉鞭。玉鞭香毂城南道，公子王孙联璧好。酒泛波光似鸭头，衣薰花气如龙脑。名花美酒两相当，挈榼提壶列雁行。韩嫣金丸飞道左，潘安珍果满车旁。游丝飘絮纷相逐，杜宇声残莺韵续。修禊何须问洛滨，寻芳不必誇韦曲。踏青佳处在旗峰，彩翠岩峦映几重。绣幄翻风宜藉草，红氍软坐可论松。春兴低昂林外蝶，雄风浩荡酒中龙。已倒玉山看酒态，犹坚壁垒竞谈锋。谈锋未已歌声起，宛转轻盈呈百媚。绿蚁频催北海觞，白云正拥东山妓。彼美娉婷冠教坊，遍游湖海号名娼。曾邀陶谷风光调，惯乱苏州刺史肠。飞燕掌中盘妙舞，图黄额里倚新妆。新妆宜压缠头锦，百叠征歌促豪饮。宴笑同迷下蔡人，醉眠谁荐阳台枕？酒罢歌阑客欲归，云軿金勒去如飞。香尘滚滚笼红袖，草色萋萋妒绿衣。难把长绳牵落日，且将沉醉送馀晖。人生何用苦羁束，百岁须臾鸟过目。问舍求田日转忙，持筹钻核人真俗。半文犹吝杖头钱，请看累累诸墓田。可叹千秋归暗夜，何曾一滴到重泉。终古长眠不知醒，得似生前先酩酊。十日频愁风雨声，三春肯负清明景。适意乘春散百忧，生涯痛饮是良谋。秦陵汉阙山空在，金谷铜台水自流。转眼春光将暮矣，相期秉烛夜深游。
春游篇
作者：邓云霄
朝代：明

霁色澹东风，韶光丽南郭。共持千日酒，去觅三春乐。三春景物属芳年，万户遨游簇锦筵。昨日裹饧过冷节，今朝钻燧起新烟。嫩绿平铺芳草地，轻阴暖烘养花天。几处斗鸡还蹴鞠，谁家拾翠更秋千。花裀片片承珠履，柳幕垂垂拂玉鞭。玉鞭香毂城南道，公子王孙联璧好。酒泛波光似鸭头，衣薰花气如龙脑。名花美酒两相当，挈榼提壶列雁行。韩嫣金丸飞道左，潘安珍果满车旁。游丝飘絮纷相逐，杜宇声残莺韵续。修褉何须问洛滨，寻芳不必誇韦曲。踏青佳处在旗峰，彩翠岩峦映几重。绣幄翻风宜藉草，红氍软坐可论松。春兴低昂林外蝶，雄风浩荡酒中龙。已倒玉山看酒态，犹坚壁垒竞谈锋。谈锋未已歌声起，宛转轻盈呈百媚。绿蚁频催北海觞，白云正拥东山妓。彼美娉婷冠教坊，遍游湖海号名娼。曾邀陶谷风光调，惯乱苏州刺史肠。飞燕掌中盘妙舞，图黄额里倚新妆。新妆宜压缠头锦，百叠征歌促豪饮。宴笑同迷下蔡人，醉眠谁荐阳台枕？酒罢歌阑客欲归，云軿金勒去如飞。香尘滚滚笼红袖，草色萋萋妒绿衣。难把长绳牵落日，且将沉醉送馀晖。人生何用苦羁束，百岁须臾鸟过目。问舍求田日转忙，持筹钻核人真俗。半文犹吝杖头钱，请看累累诸墓田。可叹千秋归暗夜，何曾一滴到重泉。终古长眠不知醒，得似生前先酩酊。十日频愁风雨声，三春肯负清明景。适意乘春散百忧，生涯痛饮是良谋。秦陵汉阙山空在，金谷铜台水自流。转眼春光将暮矣，相期秉烛夜深游。
春诗十三首 其一 梅坞跨驴
作者：邓云霄
朝代：明

疏影横驴背，繁花照练裳。如何入林久，反觉不闻香。
春诗十三首 其七 新水观鱼
作者：邓云霄
朝代：明

昨夜西山雨，今朝前溪长。鱼亦作春游，相随戏兰桨。
春诗十三首 其三 江岸桃花
作者：邓云霄
朝代：明

草阁桃花绕，时清异避秦。渔郎休更问，此处是通津。
春诗十三首 其九 清明改火
作者：邓云霄
朝代：明

野老送春茶，铜瓶汲井花。钻榆新得火，对客瀹云芽。
春诗十三首 其二 杏村酒旗
作者：邓云霄
朝代：明

高挂疏林外，频摇花信风。小槽珠溜滴，色胜杏花红。
春诗十三首 其五 柳底啼莺
作者：邓云霄
朝代：明

歌罢弄残机，柳线还堪织。怜君身上衣，可比流黄色。
春诗十三首 其八 寒食听雨
作者：邓云霄
朝代：明

禁火空斋静，檐声更送寒。花神愁不语，玉箸洗妆残。
春诗十三首 其六 花间戏蝶
作者：邓云霄
朝代：明

舞入唐宫去，光风乱物华。君王何所幸，宫女尽如花。
春诗十三首 其十 上巳执兰
作者：邓云霄
朝代：明
体裁：五言绝句

水际丛兰碧，香风两岸闻。褰芳修禊罢，欲荐云中君。
春诗十三首 其十 上巳执兰
作者：邓云霄
朝代：明

水际丛兰碧，香风两岸闻。褰芳修褉罢，欲荐云中君。
春诗十三首 其十一 旧巢归燕
作者：邓云霄
朝代：明

西风送别意，念汝路途长。春到还相顾，贫交不忍忘。
春诗十三首 其十三 陌头飞絮
作者：邓云霄
朝代：明

抟风学雪舞，散作满天愁。万户莺啼遍，谁家独倚楼？
春诗十三首 其十二 梨院初晴
作者：邓云霄
朝代：明

窗雨夜萧萧，香魂不可招。新晴聊纵步，还恐碎琼瑶。
春诗十三首 其四 平芜新绿
作者：邓云霄
朝代：明

制就绿罗袷，轻如蝴蝶飞。閒来堤上望，草色妒人衣。
春诗十三首·梅坞跨驴
作者：邓云霄
朝代：明

疏影横驴背，繁花照练裳。如何入林久，反觉不闻香。高挂疏林外，频摇花信风。小槽珠溜滴，色胜杏花红。草阁桃花绕，时清异避秦。渔郎休更问，此处是通津。制就绿罗袷，轻如蝴蝶飞。閒来堤上望，草色妒人衣。歌罢弄残机，柳线还堪织。怜君身上衣，可比流黄色。舞入唐宫去，光风乱物华。君王何所幸，宫女尽如花。昨夜西山雨，今朝前溪长。鱼亦作春游，相随戏兰桨。禁火空斋静，檐声更送寒。花神愁不语，玉箸洗妆残。野老送春茶，铜瓶汲井花。钻榆新得火，对客瀹云芽。水际丛兰碧，香风两岸闻。褰芳修褉罢，欲荐云中君。西风送别意，念汝路途长。春到还相顾，贫交不忍忘。窗雨夜萧萧，香魂不可招。新晴聊纵步，还恐碎琼瑶。抟风学雪舞，散作满天愁。万户莺啼遍，谁家独倚楼？
晓
作者：邓云霄
朝代：明

聊寄一枝宿，起来何所思。西山对高阁，爽气入支颐。累牍怜多事，三竿出每迟。夜来虚室梦，似与白云期。
晓来何所爱
作者：邓云霄
朝代：明

晓来何所爱，烟松与烟竹。郁葱复峭茜，濯濯如膏沐。隐几静对之，幽意两相属。平生山林骨，浪出徇微禄。赖有此二君，泠然伴孤躅。扫阁一焚香，衙斋亦薖轴。
晓行叶县经王乔叶公遗迹
作者：邓云霄
朝代：明

城头罢角晓程催，古迹经行信复猜。片月尚悬飞舄影，新烟已没玩龙台。雨馀秀麦蒙茸长，风暖晴花次第开。欲挟真龙访仙令，海天何处是蓬莱？
晨起
作者：邓云霄
朝代：明

扫地焚香任此身，斋居孤兴在清晨。参禅已断三生想，漱齿能消五浊尘。眼底风花随气改，夜来蕉鹿辨谁真。片云作对晴丝卷，方信虚空不属人。
晴
作者：邓云霄
朝代：明

衣桁熏蒸上绿苔，新晴初报鼓钟催。当阶穴蚁翻相贺，隔柳流莺怅未回。缥缈断虹拖过雨，朦胧斜日映轻雷。久阴顿觉晴光好，花底何辞浊酒杯。
暑坐咏怀
作者：邓云霄
朝代：明

退食午多暇，偷安厌日长。小堂开绝巘，幽桂夹丛篁。湘簟铺寒玉，纱帷卷薄霜。南薰调一曲，吾欲贾馀凉。
暑夜
作者：邓云霄
朝代：明

入夜暑气微，轻云如递浪。滔滔漾星月，转觉银河涨。秋期水更阔，牛女亦惆怅。乌鹊若精卫，危桥将安傍。余家云海边，万里遥相望。夜夜归梦劳，杂波涛峦嶂。一为别鹤吟，僮仆悲自向。寄语停梭子，人间亦天上。
暑夜晓起
作者：邓云霄
朝代：明

沧凉夜气清，侵晓坐虚亭。雾重花犹睡，风多鹤渐醒。六街尘已动，三径户还扃。莫怪人驰逐，羲和亦不停。
暑夜起坐
作者：邓云霄
朝代：明

昼有北窗眠，宵还倚槛前。月凉天似水，城静漏如年。浴想黄姑渚，舟思太乙莲。徘徊惜清景，休促烛龙鞭。
暑夜起坐戏题竹夫人
作者：邓云霄
朝代：明

翠眉冰骨净纤尘，荐枕无媒亦自亲。湛水几时回素袜，湘妃犹恐是前身。只怜暑气消寒玉，未觉春心动绣裀。仙梦不随巫峡雨，肯同团扇怨秋晨。
暑日
作者：邓云霄
朝代：明

褦襶休经过，闲门绿树中。衣裁南地葛，枕待北窗风。换水新浇钵，焚香试小童。浊醪聊一酌，更截碧荷筒。
暑朝
作者：邓云霄
朝代：明

琴书静扫一虚堂，短榻临阶月浸床。怪底朝来肌骨冷，微风昨夜入清商。
暑雨新霁登阁眺望
作者：邓云霄
朝代：明

霁望天如洗，山川一片新。清江遥影阁，凉气自侵人。火宅寰中地，冰壶世外身。晚来晞短发，华月更相亲。
暮春同周贵谔奠谭永明山人墓二首
作者：邓云霄
朝代：明

生死交情共黯然，哭君犹忆在湘川。残碑堕泪一千字，宿草经霜十八年。上疏声名悬北阙，登坛词赋动南天。荒坟寂寞过寒食，叹息诗穷似浪仙。长眠石椁岂知春，木魅山精近作邻。蝶化夜台非昔梦，鹤归华表岂前身。榆钱空酒一抔土，泉户还甘四壁贫。自是清门无杂客，到今犹绝乞墦人。
暮春同周贵谔奠谭永明山人墓二首·其一
作者：邓云霄
朝代：明

生死交情共黯然，哭君犹忆在湘川。残碑堕泪一千字，宿草经霜十八年。上疏声名悬北阙，登坛词赋动南天。荒坟寂寞过寒食，叹息诗穷似浪仙。
暮春同周贵谔奠谭永明山人墓二首·其二
作者：邓云霄
朝代：明

长眠石椁岂知春，木魅山精近作邻。蝶化夜台非昔梦，鹤归华表岂前身。榆钱空酒一抔土，泉户还甘四壁贫。自是清门无杂客，到今犹绝乞墦人。
暮春寄同社
作者：邓云霄
朝代：明

子胥门外水空波，春事阑跚感慨多。对酒东风啼越鸟，怀人子夜听吴歌。漆园傲吏殊无赖，竹里狂生近若何。寄语揖仙楼上月，年来清梦数回过。
暮春招四明王右仲李元生同周贵谔集小斋酌赋
作者：邓云霄
朝代：明

闲园菜甲雨中新，浊酒黄鸡未是贫。客胜公荣堪与饮，人非北海亦留宾。好拚沉醉酬花鸟，但觉高歌有鬼神。君看游丝长百丈，可能绾结系残春。
暮春游高梁桥
作者：邓云霄
朝代：明

柳荫清溪绕郭斜，寻芳游骑出平沙。行随碧草看流水，欲访仙源问落花。潦倒残春须纵酒，萧疏散吏若无家。醉归渐觉红尘远，携得西郊一片霞。
暮春登报国寺经楼感滇粤辽阳警报作
作者：邓云霄
朝代：明

独上高楼望紫宸，微茫宫树锁残春。飞飞珠箔堂中燕，扰扰铜驼陌上人。四海膏脂随日尽，九边烽火逐年新。不知肉食优游者，曾向空门学化身。
暮春紫烟楼八咏步陈仪翔年兄百尺楼韵
作者：邓云霄
朝代：明

楼对青山翳竹萝，楼中乐事岂蹉跎。风生远壑迎凉至，雨洗长天得月多。扫榻偶留云共宿，闭关未许客频过。元龙豪气今除否？赋就新诗浩浩歌。山川佳气槛前收，雉堞横烟翠欲流。风月四时供啸咏，图书万卷足夷犹。渐通庄叟逍遥理，已约卢敖汗漫游。习静不知春事晚，壶中天地自悠悠。牙笺玉轴伴楼居，帐底新传有秘书。帙散晚风高枕后，毫挥朝旭卷帘馀。频亲半夜燃藜火，岂学穷年作蠹鱼。悟得本来无一字，寥寥身世在空虚。侧身今古只吾曹，对客开尊月正高。窗里片言挥麈尾，人间万事总秋毫。泠泠玉漏传清籁，湛湛金波人浊醪。河汉低垂如咫尺，莲花轻舫可同操。俯看飞鸟掠城隔，试问红尘尚到无。高旷颇同弘景阁，烟峦尽入辋川图。卧游蝶梦交仙室，避世羊肠失畏途。漫道索居同调少，从来龙剑未曾孤。侵晓晴窗映日开，南山爽气对徘徊。草深径僻人稀到，花落泥香燕自来。杜甫高吟长隐几，阮生舒啸独临台。闲居已续归来赋，为报啼鹃且莫哀。雨馀郊郭抱烟幽，日淡风和草木柔。愁里留春惟酒瓮，闲中怡老有菟裘。桑麻事业还堪办，鸟雀人情未易求。自笑苦吟冰作骨，从教疏鬓雪盈头。楼穿象外弄晴晖，云护轩窗月浸扉。癖睡如酣千日酒，杜门谁管百花飞？心游碧落清尘梦，静对青莲悟道机。襟袖朝来成五色，南山彩翠染人衣。
暮春紫烟楼八咏步陈仪翔年兄百尺楼韵·其一
作者：邓云霄
朝代：明

楼对青山翳竹萝，楼中乐事岂蹉跎。风生远壑迎凉至，雨洗长天得月多。扫榻偶留云共宿，闭关未许客频过。元龙豪气今除否？赋就新诗浩浩歌。
暮春紫烟楼八咏步陈仪翔年兄百尺楼韵·其七
作者：邓云霄
朝代：明

雨馀郊郭抱烟幽，日淡风和草木柔。愁里留春惟酒瓮，闲中怡老有菟裘。桑麻事业还堪办，鸟雀人情未易求。自笑苦吟冰作骨，从教疏鬓雪盈头。
暮春紫烟楼八咏步陈仪翔年兄百尺楼韵·其三
作者：邓云霄
朝代：明

牙笺玉轴伴楼居，帐底新传有秘书。帙散晚风高枕后，毫挥朝旭卷帘馀。频亲半夜燃藜火，岂学穷年作蠹鱼。悟得本来无一字，寥寥身世在空虚。
暮春紫烟楼八咏步陈仪翔年兄百尺楼韵·其二
作者：邓云霄
朝代：明

山川佳气槛前收，雉堞横烟翠欲流。风月四时供啸咏，图书万卷足夷犹。渐通庄叟逍遥理，已约卢敖汗漫游。习静不知春事晚，壶中天地自悠悠。
暮春紫烟楼八咏步陈仪翔年兄百尺楼韵·其五
作者：邓云霄
朝代：明

俯看飞鸟掠城隔，试问红尘尚到无。高旷颇同弘景阁，烟峦尽入辋川图。卧游蝶梦交仙室，避世羊肠失畏途。漫道索居同调少，从来龙剑未曾孤。
暮春紫烟楼八咏步陈仪翔年兄百尺楼韵·其八
作者：邓云霄
朝代：明

楼穿象外弄晴晖，云护轩窗月浸扉。癖睡如酣千日酒，杜门谁管百花飞？心游碧落清尘梦，静对青莲悟道机。襟袖朝来成五色，南山彩翠染人衣。
暮春紫烟楼八咏步陈仪翔年兄百尺楼韵·其六
作者：邓云霄
朝代：明

侵晓晴窗映日开，南山爽气对徘徊。草深径僻人稀到，花落泥香燕自来。杜甫高吟长隐几，阮生舒啸独临台。闲居已续归来赋，为报啼鹃且莫哀。
暮春紫烟楼八咏步陈仪翔年兄百尺楼韵·其四
作者：邓云霄
朝代：明

侧身今古只吾曹，对客开尊月正高。窗里片言挥麈尾，人间万事总秋毫。泠泠玉漏传清籁，湛湛金波人浊醪。河汉低垂如咫尺，莲花轻舫可同操。
暮春舟中
作者：邓云霄
朝代：明

沉水之香通太灵，虎丘新茶云乳青。烹茶晓汲惠山水，焚香卧读黄庭经。江南春暮已如此，花落清流成锦水。燕语莺啼大著忙，素心不寄春光里。一缕轻烟起博山，清风习习满怀间。江皋倘遇天随子，应共扁舟去不还。
暮相思
作者：邓云霄
朝代：明

明月澄兰沼，金波漾水纹。微微写秋色，朗朗至宵分。不寐嗔乌鹊，佳期怨碧云。相思今夕里，木落一鸿闻。
月
作者：邓云霄
朝代：明

枕簟起秋思，夜深群动歇。斜倚桂树枝，徘徊望秋月。风吹晕渐破，露洗光仍发。遥念广寒人，天空云水阔。
月下睡
作者：邓云霄
朝代：明

澹澹金波拂簟流，飞仙曾到广寒游。梦中亲听嫦娥语，玉宇琼楼不奈秋。
月到床
作者：邓云霄
朝代：明

四照轩棂敞，疏帷透月明。乍眠肌骨冷，永夜梦魂清。戏泛金波浴，如听玉杵鸣。谁云天路远，咫尺是瑶京。
有所思
作者：邓云霄
朝代：明

浮云西北驰，逝水东南去。有客正伤离，佳人在何处。烟消江练阔，湛湛青枫树。日暮眇愁予，疏钟度微雨。
朗宁署中九日
作者：邓云霄
朝代：明

缭垣苔古树苍苍，柏署寒生九日霜。蓬鬓尽随迁客白，菊花犹似去年黄。烽烟人梦秦城暮，羽檄关心粤徼长。谁暇登台看戏马，直将鸣镝落天狼。
朗宁署中夜坐
作者：邓云霄
朝代：明

閒吟贾岛诗中句，月色蛩声坐晚秋。莫问乡心何处尽，苍梧今夕是并州。
朗宁阅武
作者：邓云霄
朝代：明

袖中黄石是仙经，欲向燕然续旧铭。叠鼓勒兵翻屋瓦，流星驱炮转雷霆。阵环铁壁阴云黑，气压铜标落日青。且檄越裳供雪雉，更催飞将取龙庭。
望匡庐戏作五老歌
作者：邓云霄
朝代：明

天边五老匡庐友，冥冥呼吸通南斗。掀髯箕星忽箕扬，长风吹落彭湖傍。湖上落星石，箕星化下□。群仙诉帝帝不怒，犹遣白龙驱瀑布。飞流一洗南箕羞，更与老人清杖屦。锦屏之下置香炉，俨若仙家祝寿图。为问泰山丈人石，近时书信有耶无。
朝旸台
作者：邓云霄
朝代：明

三更老衲卧禅床，静笑羲和太着忙。尘世劳劳何日息？吾将散发到扶桑。
朝睡
作者：邓云霄
朝代：明

纸帐绳床暖活身，三竿日上不知晨。遥怜晓月霜华冷，犹有听鸡鞲马人。
木末亭看新绿
作者：邓云霄
朝代：明

微茫新绿遍金陵，不是东君染不成。蔼蔼翠烟浮处浅，迢迢白鸟去边明。伤离南浦三春晚，去国王孙万里情。况近长干冶游地，踏青环佩杂歌声。
末伏后三日黎白阁载酒过小园暑甚如灼雷雨骤至期月满续泛舟之兴得来字
作者：邓云霄
朝代：明

北窗午梦惊啼鸟，起步前溪白板开。三径凉邀秋雨入，一天风送酒龙来。兰肴迭进频移席，玉麈徐挥数举杯。馀兴堪携期月满，棹歌应奏紫云回。
朱惟四增置禺峡诸胜勒成新志贻诗索序序之赋酬此诗
作者：邓云霄
朝代：明

二禺胜迹久荒芜，志就名山有董狐。点缀亭台增丽景，搜罗今古探遗珠。书藏石室神应护，喜动烟峦鸟亦呼。借问卷端题片语，何如玄晏序三都。
李侍御晋囧卿贰赋赠
作者：邓云霄
朝代：明

几年搅辔半中原，到处霜清露更繁。直谏千秋传旧草，仙班九列拜新恩。天高卿月临沙苑，夜静房星在厩门。正是金台求骏地，羡君当御尽龙孙。
李父母免觐题家谱循良册
作者：邓云霄
朝代：明

和风甘露满棠枝，抚字恩深仰父慈。万姓谁能离衽席？四郊才见起疮痍。攀辕借寇从今日，飞舄朝天待异时。漫道循良家有谱，君侯应动鲤庭思。
李自得古稀加一十月初十届初度期余已陈诗称觞适有馈黄白二菊者灼灿照筵悠然欣赏再赋为寿
作者：邓云霄
朝代：明

秀色亭亭并傲霜，征君晚节共芬芳。延年益寿资灵草，玉碗金茎递进觞。三径开尊如九日，百年沉醉几千场。更妨花睡烧华烛，好下湘帘护艳妆。
杏花十首为林子赋林子有美膢名杏者别嫁而懊思不已情见乎词而邓子和之
作者：邓云霄
朝代：明

谁送东风满院霞？庐山晴色属仙家。自从分得栽云种，不数桃源两岸花。洛阳三月锦成堆，象管银筝日日催。苦被游丝牵落片，错教人恨蝶蜂媒。珍重曾围七宝栏，犹张锦幄护春寒。天香已触花王妒，墙外遥从隔幕看。香雾蒙蒙花气微，名园经过欲沾衣。莫言花是无情物，犹遣红英傍马飞。枝头红点状啼痕，犹记青皇旧日恩。一自移根归别院，牧童休更指前村。恼乱春心朝复朝，不堪憔悴沈郎腰。莫辞绿酒千钟醉，且看红英万点飘。绿暗红稀懒送春，啼鹃鸣鵙怨花神。明年二月回春信，依旧东君作主人。戏谑休翻芍药词，曲中偏爱比红儿。花开花落缘何事？不管人间有别离。明月渡头桃叶好，小蛮杨柳色偏娇。杏花可比王嫱面，一入胡沙恨未消。红雨难禁一夜风，伯劳飞燕各西东。井中瑶草尤肠断，可悟元来色是空。
杏花十首为林子赋林子有美膢名杏者别嫁而懊思不已情见乎词而邓子和之·其一
作者：邓云霄
朝代：明

谁送东风满院霞？庐山晴色属仙家。自从分得栽云种，不数桃源两岸花。
杏花十首为林子赋林子有美膢名杏者别嫁而懊思不已情见乎词而邓子和之·其七
作者：邓云霄
朝代：明

绿暗红稀懒送春，啼鹃鸣鵙怨花神。明年二月回春信，依旧东君作主人。
杏花十首为林子赋林子有美膢名杏者别嫁而懊思不已情见乎词而邓子和之·其三
作者：邓云霄
朝代：明

珍重曾围七宝栏，犹张锦幄护春寒。天香已触花王妒，墙外遥从隔幕看。
杏花十首为林子赋林子有美膢名杏者别嫁而懊思不已情见乎词而邓子和之·其九
作者：邓云霄
朝代：明

明月渡头桃叶好，小蛮杨柳色偏娇。杏花可比王嫱面，一入胡沙恨未消。
杏花十首为林子赋林子有美膢名杏者别嫁而懊思不已情见乎词而邓子和之·其二
作者：邓云霄
朝代：明

洛阳三月锦成堆，象管银筝日日催。苦被游丝牵落片，错教人恨蝶蜂媒。
杏花十首为林子赋林子有美膢名杏者别嫁而懊思不已情见乎词而邓子和之·其五
作者：邓云霄
朝代：明

枝头红点状啼痕，犹记青皇旧日恩。一自移根归别院，牧童休更指前村。
杏花十首为林子赋林子有美膢名杏者别嫁而懊思不已情见乎词而邓子和之·其八
作者：邓云霄
朝代：明

戏谑休翻芍药词，曲中偏爱比红儿。花开花落缘何事？不管人间有别离。
杏花十首为林子赋林子有美膢名杏者别嫁而懊思不已情见乎词而邓子和之·其六
作者：邓云霄
朝代：明

恼乱春心朝复朝，不堪憔悴沈郎腰。莫辞绿酒千钟醉，且看红英万点飘。
杏花十首为林子赋林子有美膢名杏者别嫁而懊思不已情见乎词而邓子和之·其十
作者：邓云霄
朝代：明

红雨难禁一夜风，伯劳飞燕各西东。井中瑶草尤肠断，可悟元来色是空。
杏花十首为林子赋林子有美膢名杏者别嫁而懊思不已情见乎词而邓子和之·其四
作者：邓云霄
朝代：明

香雾蒙蒙花气微，名园经过欲沾衣。莫言花是无情物，犹遣红英傍马飞。
村中秋泛
作者：邓云霄
朝代：明

积潦浩无际，人来狎钓翁。放船宜落日，破浪信长风。葭菼霜华外，村原水气中。转疑空阔处，或与五湖通。
村居春兴秋兴各十章俱步张孟奇园居韵 春兴十首 其一
作者：邓云霄
朝代：明
体裁：七言律诗

岩下房栊竹里台，幽村寄在白云隈。东风不厌桃源僻，青帝还将花使来。上巳韶光宜下若，北堂春宴奏南孩。鹧鸪唱罢流莺啭，歌管山中日几回。
村居春兴秋兴各十章俱步张孟奇园居韵·其七
作者：邓云霄
朝代：明

时斟沆瀣酌流霞，谁信山家酒易赊。来往闲游同鹿豕，屈伸吾道任龙蛇。萧条门巷虚三径，富贵丘园足百花。试向商山问遗老，紫芝何必羡黄麻。
村居春兴秋兴各十章俱步张孟奇园居韵·其三
作者：邓云霄
朝代：明

懒过卜肆问穷通，万事还须看塞翁。幸有田园栽五柳，肯将湖海易三公。风生鸥鹭连兰浦，潮落鱼虾满荻丛。已买扁舟供泛月，傍人休拟济川功。
村居春兴秋兴各十章俱步张孟奇园居韵·其九
作者：邓云霄
朝代：明

偶临田水洗胸襟，幽韵泠泠似听琴。行把清羹赒馌妇，更抛残食与溪禽。百年未了躬耕业，数亩长悬抱瓮心。醉倒春风谁是伴？求羊沮溺许相寻。
村居春兴秋兴各十章俱步张孟奇园居韵·其二
作者：邓云霄
朝代：明

红雨纷纷扑竹窗，花铃风动吠村尨。闲中岁月惟棋局，醉里乾坤在玉缸。坐倚群芳聊索笑，行随孤鹤共成双。年来散诞心如水，颇怪春情未易降。
村居春兴秋兴各十章俱步张孟奇园居韵·其八
作者：邓云霄
朝代：明

松门几日未开关，已报园瓜五色斑。饱睡惯迷床里蝶，支颐长看座中山。浮名总付三更梦，清福惟消一味闲。无意出山呼小草，世人久已厌疏顽。
村居春兴秋兴各十章俱步张孟奇园居韵·其六
作者：邓云霄
朝代：明

诗朋棋伴共婆娑，制就春衣剪薜萝。酒满绿樽嫌客少，花飘红雨恨风多。几湾西涧萦罗带，一抹南山拥翠蛾。闲听时禽奏天乐，漫劳携妓更征歌。
村居春兴秋兴各十章俱步张孟奇园居韵·其十
作者：邓云霄
朝代：明

春潮带雨绕村回，溪石喧于滟滪堆。斗鸭已修池畔栅，钓鱼还垒岛间台。年荒旧谷从人贷，兴到新诗对客裁。可怪山居同野寺，却疑前世是如来。
村居春兴秋兴各十章俱步张孟奇园居韵·其四
作者：邓云霄
朝代：明

扁舟摇澜绿溪边，书画还如米氏船。雨歇柳丝偏袅袅，春深荷叶自田田。且从白鸟论宾主，更向青尊觅圣贤。莫笑奚囊无长物，清风明月不论钱。
村居春兴秋兴各十章俱步张孟奇园居韵·春兴十首
作者：邓云霄
朝代：明

岩下房栊竹里台，幽村寄在白云隈。东风不厌桃源僻，青帝还将花使来。上巳韶光宜下若，北堂春宴奏南孩。鹧鸪唱罢流莺啭，歌管山中日几回。红雨纷纷扑竹窗，花铃风动吠村尨。闲中岁月惟棋局，醉里乾坤在玉缸。坐倚群芳聊索笑，行随孤鹤共成双。年来散诞心如水，颇怪春情未易降。懒过卜肆问穷通，万事还须看塞翁。幸有田园栽五柳，肯将湖海易三公。风生鸥鹭连兰浦，潮落鱼虾满荻丛。已买扁舟供泛月，傍人休拟济川功。扁舟摇澜绿溪边，书画还如米氏船。雨歇柳丝偏袅袅，春深荷叶自田田。且从白鸟论宾主，更向青尊觅圣贤。莫笑奚囊无长物，清风明月不论钱。和风时雨万山春，花柳无边一色匀。处处醵钱沽社酒，村村伐鼓赛田神。生当尧舜升平日，赢得巢由自在身。最爱邻翁频献果，杨梅卢橘逐时新。诗朋棋伴共婆娑，制就春衣剪薜萝。酒满绿樽嫌客少，花飘红雨恨风多。几湾西涧萦罗带，一抹南山拥翠蛾。闲听时禽奏天乐，漫劳携妓更征歌。时斟沆瀣酌流霞，谁信山家酒易赊。来往闲游同鹿豕，屈伸吾道任龙蛇。萧条门巷虚三径，富贵丘园足百花。试向商山问遗老，紫芝何必羡黄麻。松门几日未开关，已报园瓜五色斑。饱睡惯迷床里蝶，支颐长看座中山。浮名总付三更梦，清福惟消一味闲。无意出山呼小草，世人久已厌疏顽。偶临田水洗胸襟，幽韵泠泠似听琴。行把清羹赒馌妇，更抛残食与溪禽。百年未了躬耕业，数亩长悬抱瓮心。醉倒春风谁是伴？求羊沮溺许相寻。春潮带雨绕村回，溪石喧于滟滪堆。斗鸭已修池畔栅，钓鱼还垒岛间台。年荒旧谷从人贷，兴到新诗对客裁。可怪山居同野寺，却疑前世是如来。
村居春兴秋兴各十章俱步张孟奇园居韵春兴十首
作者：邓云霄
朝代：明
体裁：诗

和风时雨万山春，花柳无边一色匀。处处醵钱沽社酒，村村伐鼓赛田神。生当尧舜升平日，赢得巢由自在身。最爱邻翁频献果，杨梅卢橘逐时新。
杜鹃花词
作者：邓云霄
朝代：明

东风吹破锦囊结，红裙斜踏清明节。无言不作子规啼，犹带子规口中血。
杨妃春睡图
作者：邓云霄
朝代：明

脉脉芳心倚洞房，娇姿无力罢霓裳。枕欹寒玉秋波迥，钗堕明瑶春恨长。化蝶香魂迷上苑，行云仙佩绕高唐。落红万点愁如许，谁送东风醉海棠？
杨柳枝词三首
作者：邓云霄
朝代：明

媚眼正窥春色好，舞腰无奈暖风多。莫教攀折赠行客，爱尔轻丝拂玉珂。万缕千丝绕大堤，寻春衣马望中迷。清阴不独摇春酒，留与娇莺自在啼。百花开处明如锦，雨打风飘色乍消。谁似青青堤畔柳？轻盈长学楚宫腰。
杨柳枝词三首·其一
作者：邓云霄
朝代：明

媚眼正窥春色好，舞腰无奈暖风多。莫教攀折赠行客，爱尔轻丝拂玉珂。
杨柳枝词三首·其三
作者：邓云霄
朝代：明
体裁：词

百花开处明如锦，雨打风飘色乍消。谁似青青堤畔柳，轻盈长学楚宫腰。
杨柳枝词三首·其三
作者：邓云霄
朝代：明

百花开处明如锦，雨打风飘色乍消。谁似青青堤畔柳？轻盈长学楚宫腰。
杨柳枝词三首·其二
作者：邓云霄
朝代：明

万缕千丝绕大堤，寻春衣马望中迷。清阴不独摇春酒，留与娇莺自在啼。
杨花篇
作者：邓云霄
朝代：明

上林消宿雨，旭日照新妆。气暖人偏懒，春深蝶更忙。翩翩粉蝶闲园里，轻盈乱逐杨花起。共道花狂胜舞腰，不知春去随流水。借问杨花几处飞，日长风细自依依。才迎南陌秋千架，又扑西邻织锦机。百丈游丝遥带去，一群骄鸟共衔归。衔归带去纷无数，南陌西邻两回顾。灞岸低粘拾翠桥，渭城轻点寻春路。路上桥边铺白毡，游人醉处总堪眠。携壶结驷有今日，酒袖侵衣似去年。去年今日红颜改，休道杨花镇长在。蹋地凄凉只自歌，渡江消息空相待。谁家怨别惜残春，闲掇杨花衬绣茵。笑尔飘摇如荡子，那能吹送寄征人。征人昔日江亭别，柔条尚忆同攀折。薄薄难装战甲绵，霏霏想像阴山雪。对此伤心半掩闺，从他漂泊斩东西。愁来正作辽阳梦，窗外流莺且慢啼。
杪秋夜雨
作者：邓云霄
朝代：明

一夜杪秋雨，离人万里心。蛩声上砌急，烛影入帏深。不为功名薄，翻愁年鬓侵。清商无限意，试理壁间琴。
林坦之夜集
作者：邓云霄
朝代：明

几年踪迹叹沉浮，雪里逢君问敝裘。傲吏能供千日酒，故人同醉百花洲。专诸冢上堪谈剑，西子湖边好买舟。直探吴门山水遍，乘春更作曲江游。
枯庵歌送匡云上人还庐山
作者：邓云霄
朝代：明

问枯庵，杳何许。曷名枯，有何意。云在匡庐之巅，乱峰深处。千重云，万重树。三级泉，向庵注。九叠屏，背庵竖。主人习静而坐枯，心似寒炉灰，身如槁木株。方丈大于斗，趺跏十载馀。庵中无长物，一瓶一钵兼木鱼。不点玉莲灯，山月遥相照。不爇旃檀香，山烟常袅袅。不钟不磬不梵呗，泉声鸟声自叫啸。颇类巢父巢，又似壶公壶。有石任名悟，有谷堪名愚，坐来枯寂一念无。忽然粘壁蜗，化为云出岫。芒鞋踏遍粤闽天，此心元属亡何有。数枝松偃旧房前，猿愁鹤怨私自怜。虽然去住本随缘，老去却忆庵中眠。别我西归将有日，细语灯前宵促膝。自言此别戒云游，坐烂绳床终不出。赠吾诗，索我律。离情黯黯上河梁，只履孤筇态萧瑟。我笑匡公何太憨，妄认汝为汝，妄认庵为庵。四大是幻形，可北亦可南。天地一蓬庐，何处可恋耽。汝去无所去，我别无所别。两心冷似水，不为临歧热。公看庵外月明时，罗浮与庐岳，两点在玻璃。同居佛界中，芥子藏须弥。汝我相聚何曾离？我闻竹林寺，空相但现影。譬彼阿闪国，谁能涉其境？请公置庵空相中，金绳有路西方通，我也行坐常同公。
桂江冬雨舟中作
作者：邓云霄
朝代：明

荒原满目叹蘼芜，冬暖天南草半枯。望去边声传赤羽，愁来云物暗苍梧。年残风雨孤舟暮，宦薄宾朋一字无。行路苦难归未得，鹧鸪何意更相呼？
桂江舟中寄挽故粤西学宪樊孟泰二首
作者：邓云霄
朝代：明

折柳还思北上年，俄闻归榇已新阡。素车白马追何及，吊鹤啼鹃意惘然。幽闼月寒疏桂影，清门风静扫榆钱。弥留正在黄梅路，魂去应归五祖禅。消渴那堪驿路尘，茂陵多病竟沉沦。岂无浩气骑箕尾，亦有遗编泣鬼神。校士粤西虚宪府，修文地下待词臣。从今白社诗筒断，郢曲谁当属和人？
桂江舟中寄挽故粤西学宪樊孟泰二首·其一
作者：邓云霄
朝代：明

折柳还思北上年，俄闻归榇已新阡。素车白马追何及，吊鹤啼鹃意惘然。幽闼月寒疏桂影，清门风静扫榆钱。弥留正在黄梅路，魂去应归五祖禅。
桂江舟中寄挽故粤西学宪樊孟泰二首·其二
作者：邓云霄
朝代：明

消渴那堪驿路尘，茂陵多病竟沉沦。岂无浩气骑箕尾，亦有遗编泣鬼神。校士粤西虚宪府，修文地下待词臣。从今白社诗筒断，郢曲谁当属和人？
桂江舟中读谢在杭集却寄
作者：邓云霄
朝代：明

瀹茗新烹第一泉，泠泠漱齿诵瑶编。却疑桂水乘槎客，忽入波斯载宝船。顾盻中原多下驷，凭陵大国少先鞭。长驱此日逢勍敌，与汝平分半壁天。
桂郡逍遥楼和谢在杭司长时苦旱炎甚
作者：邓云霄
朝代：明

谁道宜人独桂林，依然炎赫欲流金。催科暗洒疮痍泪，祷雨愁听鼓角音。九万抟风堪扇暑，三千击水即为霖。逍遥楼上重回首，此日图南意转深。
梁伯珩持陈太史书过镜园为馀写照赋赠二首
作者：邓云霄
朝代：明

久耽泉石厌簪裾，相访何烦太史书？五色挥毫曾梦鸟，半生弹铗不歌鱼。丹青一幅传神笔，日月双轮送客车。可叹容颜随岁改，更从何处访真如？避人踪迹似墙东，万事无心问塞翁。醉里疏狂逢画圣，图中意态夺天工。烹茶味滴松萝乳，点行声敲竹石风。试探本来真面目，寒潭明镜总清空。
梁伯珩持陈太史书过镜园为馀写照赋赠二首·其一
作者：邓云霄
朝代：明

久耽泉石厌簪裾，相访何烦太史书？五色挥毫曾梦鸟，半生弹铗不歌鱼。丹青一幅传神笔，日月双轮送客车。可叹容颜随岁改，更从何处访真如？
梁伯珩持陈太史书过镜园为馀写照赋赠二首·其二
作者：邓云霄
朝代：明

避人踪迹似墙东，万事无心问塞翁。醉里疏狂逢画圣，图中意态夺天工。烹茶味滴松萝乳，点行声敲竹石风。试探本来真面目，寒潭明镜总清空。
梁比部卓卿乘使传归祝尔尊人寿赋赠
作者：邓云霄
朝代：明

芙容阙下望庭闱，乘传争看四牡騑。南极星连三岛近，西曹人逐片云归。尧阶实命承天语，汉署香风入彩衣。试问鹿门同隐处，何如萧史凤双飞。
梅关道上古松歌
作者：邓云霄
朝代：明

梅关夹道多古松，老龙鳞鬣争摩空。怪鸟时呼幽壑风，涛声万派山汹汹。客行八月方病暍，萧瑟对此如寒冬。苍颜可入韦偃画，行者息肩骑者下。亭午飕飕竽籁清，太阴黯黯云雷挂。日轮月驭回高枝，木魅山精避深夜。君不见泰山顶、徂徕巅，栋梁剥落大夫老，至今芳誉流青编。何如岭外冲南斗，粤天浩荡开元后。传闻植自曲江手，嶙峋气节俱不朽。神明呵护当再拜，仰止高山几回首。松上悬丝下有苓，花香叶苦通仙灵。谁能筑室依岩扃，花可酿兮苓可烹。科头箕踞烟霞里，下看度岭人如蚁。往来名利空老死，投簪服食果宿诺，我欲从之赤松子。
梅花十二咏 其一 石畔
作者：邓云霄
朝代：明

花傍云根发，云蒸涌白涛。琼枝与石骨，气势两相高。
梅花十二咏 其七 雪中
作者：邓云霄
朝代：明

四野同云合，寒深故不肥。清香当自爱，莫与雪齐飞。
梅花十二咏 其三 竹畔
作者：邓云霄
朝代：明

湘妃翠袖薄，又曳缟罗裳。泪尽今舒笑，微闻铅粉香。
梅花十二咏 其九 嫩乾
作者：邓云霄
朝代：明

片玉倚风前，宁馨处处传。市人休看杀，叔宝正髫年。
梅花十二咏 其二 溪畔
作者：邓云霄
朝代：明

泉脉动如鳞，缘溪一探春。偶逢弄珠者，知是洛川神。
梅花十二咏 其五 寺中
作者：邓云霄
朝代：明

香色澹若空，可当菩提树。梵呗度祥风，天花散如雨。
梅花十二咏 其八 月中
作者：邓云霄
朝代：明

一种冰肌好，应为蟾兔怜。寿阳宫里女，敢比广寒仙。
梅花十二咏 其六 观中
作者：邓云霄
朝代：明

误入大香国，人言是蕊宫。琪花携满袖，鹤背更乘风。
梅花十二咏 其十 老株
作者：邓云霄
朝代：明

昨过瑶池上，霏霏雪有香。谁言金母好，白发已如霜。
梅花十二咏 其十一 将开
作者：邓云霄
朝代：明

已得青皇信，开缄喜又颦。千金酬一笑，未易许傍人。
梅花十二咏 其十二 尽开
作者：邓云霄
朝代：明

流光不肯住，烟景复相催。寄语看花者，休携玉笛来。
梅花十二咏 其四 松畔
作者：邓云霄
朝代：明

谡谡寒涛里，烟姿不在浓。谁知白衣相，未肯受秦封。
梅花十二咏·石畔
作者：邓云霄
朝代：明

花傍云根发，云蒸涌白涛。琼枝与石骨，气势两相高。泉脉动如鳞，缘溪一探春。偶逢弄珠者，知是洛川神。湘妃翠袖薄，又曳缟罗裳。泪尽今舒笑，微闻铅粉香。谡谡寒涛里，烟姿不在浓。谁知白衣相，未肯受秦封。香色澹若空，可当菩提树。梵呗度祥风，天花散如雨。误入大香国，人言是蕊宫。琪花携满袖，鹤背更乘风。四野同云合，寒深故不肥。清香当自爱，莫与雪齐飞。一种冰肌好，应为蟾兔怜。寿阳宫里女，敢比广寒仙。片玉倚风前，宁馨处处传。市人休看杀，叔宝正髫年。昨过瑶池上，霏霏雪有香。谁言金母好，白发已如霜。已得青皇信，开缄喜又颦。千金酬一笑，未易许傍人。流光不肯住，烟景复相催。寄语看花者，休携玉笛来。
梅雨
作者：邓云霄
朝代：明

十日黄梅雨，萧条竹外扉。冷然披白袷，倏矣化缁衣。尚怯春寒在，还怜酒伴稀。开樽聊一笑，赖有鳜鱼肥。
梧城七夕守道曾年兄招饮北楼
作者：邓云霄
朝代：明

燕京曾伴广寒游，还忆浔阳月下舟。桂籍弟兄元旧侣，梧城杯酒又新秋。风波失路谁青眼？岁月无情易白头。休倚危栏羡牛女，客星今夕亦绸缪。
棕拂子
作者：邓云霄
朝代：明

避暑早扃门，道书行尚把。脱巾握棕拂，意态何潇洒。非无白羽扇，能使烦襟写。无风风乃清，此物较幽雅。古人琴无弦，希声不外假。繄余悟此理，隐几高梧下。地静如清秋，苍蝇胡为者。
楚雨弥旬戏作禁体释闷
作者：邓云霄
朝代：明

冥冥高浪蹴天浮，却怪清湘变浊流。石燕迎风偏自喜，龙山吹角几时休？香厨烟湿蛙生灶，深院潮生芥作舟。谁道楚宫今寂寞？襄阳还在梦中游。
槐阴深处为新会陈孟长题
作者：邓云霄
朝代：明

百年诗礼忆趋庭，嘉树还留半亩青。隐几南柯非昔梦，摩天中夜动虚星。疏帘小扇心偏远，啼鸟鸣蜩静可听。闻道花黄更闲暇，知君家世有韦经。
橘井观二首
作者：邓云霄
朝代：明

入户衣裳冷，傍檐苍翠阴。主人已跨鹤，芳树尚悬金。缥缈游仙路，迟回恋母心。真源知几许，看取井泉深。空明澄碧甃，恍惚见丹砂。谁悟一泓里，遥连三岛涯。闲心同酌水，隐吏可餐霞。愿折庭前叶，浮为海上槎。
橘井观二首·其一
作者：邓云霄
朝代：明

入户衣裳冷，傍檐苍翠阴。主人已跨鹤，芳树尚悬金。缥缈游仙路，迟回恋母心。真源知几许，看取井泉深。
橘井观二首·其二
作者：邓云霄
朝代：明

空明澄碧甃，恍惚见丹砂。谁悟一泓里，遥连三岛涯。闲心同酌水，隐吏可餐霞。愿折庭前叶，浮为海上槎。
欲贻京贵书一笑掷笔
作者：邓云霄
朝代：明

西北红云望帝京，旧游裘马尽飞缨。传书欲问看花伴，谁是当年管鲍情？
正月晦日晴
作者：邓云霄
朝代：明

久雨沉山郭，苔衣上半墙。晴云噪乌鹊，晦日足风光。把酒春愁破，摊书午梦长。东园花正好，蜂蝶不须忙。
步仙韵
作者：邓云霄
朝代：明

翩跹鹤驾远来东，大会无遮许混同。琥珀深杯浮玉醴，琳琅雅韵度金风。清酣喜接云边舄，仙侣还邀河上公。借问镜园波澹荡，何如蓬岛海天中？
武陵县道旁梅花
作者：邓云霄
朝代：明

积雪犹含冻，孤芳自弄春。虽当车马道，不杂往来尘。庾岭遥相望，桃源近接邻。花神劳指点，吾欲访秦人。
毛女
作者：邓云霄
朝代：明

秦皇沿海求神仙，宫中怨女夜如年。中有人兮鹤胎而鸾骨，饮石泉兮啖松柏。髓绿毛青踏玉峰，彩霞红雾留春容。招手徐郎向东笑，灵风引船船缥缈。回首沙邱不见君，吹箫旧侣自为群。
水帘洞
作者：邓云霄
朝代：明

水晶宫里罢仙妆，珠箔斜褰漱玉浆。坐处不知环佩湿，吹来犹觉雨花香。
永兴道中人家
作者：邓云霄
朝代：明

一径穿林杪，群山护竹扉。秋高禾黍熟，日暮牛羊归。窗外浮云度，厨前瀑水飞。平生丘壑意，对你益忘机。
永兴道中遇雨赋寄李果卿明府
作者：邓云霄
朝代：明

途经九折不胜悲，况值川原暮雨时。野鸟频呼泥滑滑，征人空叹路迟迟。愁霖旧曲那堪听，叱驭雄心且自持。休向浮云问秦岭，蓝关风雪想如斯。
永郡西门外浮桥
作者：邓云霄
朝代：明

联络方舟贴水平，斜连近郭达遥坰。红尘一道浮明镜，碧浪千层走建瓴。车马夜阑仙鹤返，玉箫声断老龙醒。盈盈河汉同空阔，疑有寒光应七星。
汉苑行二首
作者：邓云霄
朝代：明

昨夜春风入未央，竞将新月试涂黄。自从玉辇看梅去，万户千门尽淡妆。纷纷红叶落深宫，敢恨恩无日再中。自是君王稀校猎，非缘贱妾怯当熊。
汉苑行二首·其一
作者：邓云霄
朝代：明

昨夜春风入未央，竞将新月试涂黄。自从玉辇看梅去，万户千门尽淡妆。
汉苑行二首·其二
作者：邓云霄
朝代：明

纷纷红叶落深宫，敢恨恩无日再中。自是君王稀校猎，非缘贱妾怯当熊。
江上吟
作者：邓云霄
朝代：明

坐对蒹葭晚，遥悲水国秋。鱼书长不达，江上怨阳侯。宝雁带星霜，南来关塞长。杜兰零落甚，客意属沅湘。南天云水阔，秋望杳无端。谁道新霜冷，能烧枫树丹。
江上吟·其一
作者：邓云霄
朝代：明

坐对蒹葭晚，遥悲水国秋。鱼书长不达，江上怨阳侯。
江上吟·其三
作者：邓云霄
朝代：明

南天云水阔，秋望杳无端。谁道新霜冷，能烧枫树丹。
江上吟·其二
作者：邓云霄
朝代：明

宝雁带星霜，南来关塞长。杜兰零落甚，客意属沅湘。
江上行三十首
作者：邓云霄
朝代：明

断虹呼飓母，津吏笑相迎。且慎风涛险，维舟缓去程。挂帆鸣越榜，击汰奏吴歌。休讶江行险，人间孰不波。寒潮销铁锁，浪打石头城。莫问隋堤柳，徒伤远客情。江白郎如练，江青好染衣。不须施粉黛，隔浦见湘妃。夜静客帆稀，渔舟尚未归。问君何泛泛，浮宅本无依。罗袖倚青荷，新妆映碧波。声从香里度，知是采莲歌。最爱曲无毒，偏怜蟹有螯。舟中无所事，痛饮读离骚。孤棹迎风退，鹢人何日归。船头虽画鹢，犹作宋都飞。万树带鸣蝉，秋思满暮天。东流无尽日，不与驻华年。停桡惜余景，晚泊烟波静。颇怪行汲者，动摇山水影。一带江村好，柴门水竹居。主人招海鸟，僮仆厌溪鱼。江上闻长笛，能吹出塞声。衰杨秋折尽，孤客若为情。月落西风急，秋萤点点流。却疑江上女，半夜弄珠游。擘破双莲子，冰肌抱苦心。搴芳何限意，肠断为知音。舟楫几时闲，乘潮日往还。欲知潮尽处，咫尺是蓬山。连日江云暗，今朝眼倍明。酒徒非爱酒，倩作斩愁兵。宿桨依村落，颇闻农者言。秋檐鸡黍熟，真乐在田园。江上逢渔父，今时几逐臣。遥传一掬泪，为我吊灵均。隔船弦索响，人说到江州。司马当年泪，犹分九派流。彭蠡雨霏霏，匡庐隐翠微。不知瀑布落，错认白龙飞。片雨过孤村，晚溪晴洗马。复有如花人，浣纱明月下。浦溆人家少，柴门白屋贫。年来增矿税，多作异乡人。野村无犬吠，夜哭绕秋云。处处诛求尽，哀声不可闻。秋裳堪制芰，午醉亦餔糟。孰识乾坤意，往来半反骚。雁回应蛩吟，萧萧落叶暮。谁知天籁鸣，尽是秋声赋。缥缈顺风舟，玲珑倚岸楼。思归与望远，两意各悠悠。泊滩樵且爨，晚兴倚芳洲。秋色行看老，芦花已白头。夕阳生晚愁，杜蘅秋浦阔。欲采寄远人，可望不可掇。冉冉江上枫，丹青向来变。不信有炎凉，请看秋后扇。社近燕怀归，呢喃逐队飞。能无怜旧垒，故国在乌衣。
江上行三十首·其一
作者：邓云霄
朝代：明

断虹呼飓母，津吏笑相迎。且慎风涛险，维舟缓去程。
江上行三十首·其七
作者：邓云霄
朝代：明

最爱曲无毒，偏怜蟹有螯。舟中无所事，痛饮读离骚。
江上行三十首·其三
作者：邓云霄
朝代：明

寒潮销铁锁，浪打石头城。莫问隋堤柳，徒伤远客情。
江上行三十首·其三十
作者：邓云霄
朝代：明

社近燕怀归，呢喃逐队飞。能无怜旧垒，故国在乌衣。
江上行三十首·其九
作者：邓云霄
朝代：明

万树带鸣蝉，秋思满暮天。东流无尽日，不与驻华年。
江上行三十首·其二
作者：邓云霄
朝代：明

挂帆鸣越榜，击汰奏吴歌。休讶江行险，人间孰不波。
江上行三十首·其二十
作者：邓云霄
朝代：明

彭蠡雨霏霏，匡庐隐翠微。不知瀑布落，错认白龙飞。
江上行三十首·其二十一
作者：邓云霄
朝代：明

片雨过孤村，晚溪晴洗马。复有如花人，浣纱明月下。
江上行三十首·其二十七
作者：邓云霄
朝代：明

泊滩樵且爨，晚兴倚芳洲。秋色行看老，芦花已白头。
江上行三十首·其二十三
作者：邓云霄
朝代：明

野村无犬吠，夜哭绕秋云。处处诛求尽，哀声不可闻。
江上行三十首·其二十九
作者：邓云霄
朝代：明

冉冉江上枫，丹青向来变。不信有炎凉，请看秋后扇。
江上行三十首·其二十二
作者：邓云霄
朝代：明

浦溆人家少，柴门白屋贫。年来增矿税，多作异乡人。
江上行三十首·其二十五
作者：邓云霄
朝代：明

雁回应蛩吟，萧萧落叶暮。谁知天籁鸣，尽是秋声赋。
江上行三十首·其二十八
作者：邓云霄
朝代：明

夕阳生晚愁，杜蘅秋浦阔。欲采寄远人，可望不可掇。
江上行三十首·其二十六
作者：邓云霄
朝代：明

缥缈顺风舟，玲珑倚岸楼。思归与望远，两意各悠悠。
江上行三十首·其二十四
作者：邓云霄
朝代：明

秋裳堪制芰，午醉亦餔糟。孰识乾坤意，往来半反骚。
江上行三十首·其五
作者：邓云霄
朝代：明

夜静客帆稀，渔舟尚未归。问君何泛泛，浮宅本无依。
江上行三十首·其八
作者：邓云霄
朝代：明

孤棹迎风退，鹢人何日归。船头虽画鹢，犹作宋都飞。
江上行三十首·其六
作者：邓云霄
朝代：明

罗袖倚青荷，新妆映碧波。声从香里度，知是采莲歌。
江上行三十首·其十
作者：邓云霄
朝代：明

停桡惜余景，晚泊烟波静。颇怪行汲者，动摇山水影。
江上行三十首·其十一
作者：邓云霄
朝代：明

一带江村好，柴门水竹居。主人招海鸟，僮仆厌溪鱼。
江上行三十首·其十七
作者：邓云霄
朝代：明

宿桨依村落，颇闻农者言。秋檐鸡黍熟，真乐在田园。
江上行三十首·其十三
作者：邓云霄
朝代：明

月落西风急，秋萤点点流。却疑江上女，半夜弄珠游。
江上行三十首·其十九
作者：邓云霄
朝代：明

隔船弦索响，人说到江州。司马当年泪，犹分九派流。
江上行三十首·其十二
作者：邓云霄
朝代：明

江上闻长笛，能吹出塞声。衰杨秋折尽，孤客若为情。
江上行三十首·其十五
作者：邓云霄
朝代：明

舟楫几时闲，乘潮日往还。欲知潮尽处，咫尺是蓬山。
江上行三十首·其十八
作者：邓云霄
朝代：明

江上逢渔父，今时几逐臣。遥传一掬泪，为我吊灵均。
江上行三十首·其十六
作者：邓云霄
朝代：明

连日江云暗，今朝眼倍明。酒徒非爱酒，倩作斩愁兵。
江上行三十首·其十四
作者：邓云霄
朝代：明

擘破双莲子，冰肌抱苦心。搴芳何限意，肠断为知音。
江上行三十首·其四
作者：邓云霄
朝代：明

江白郎如练，江青好染衣。不须施粉黛，隔浦见湘妃。
江南弄
作者：邓云霄
朝代：明

野水春来急似梭，远山日晚团如螺。谁家莲舟起新曲，吴音片片锵寒玉。矶头双鸳睡未足，惊飞掠破晴烟绿。江村门巷多不俗，美人娟娟倚修竹。
江南春词
作者：邓云霄
朝代：明

江上踏青处，清流映白沙。天晴丝罥蝶，风细草眠花。骏马系芳树，鹴裘付酒家。醉来堪托宿，垂柳惯栖鸦。
江村吟
作者：邓云霄
朝代：明

吴会繁华地，淳风在野村。桑麻连户牖，禾黍散鸡豚。茅屋还堪赋，江亭好避喧。壶觞依浅草，真乐满田园。稚子捉杨花，呼群更打鸦。嬉游忘帝力，耕凿任农家。野径飞晴蝶，平畴噪乱蛙。陶然上皇世，不道武陵遐。新月带斜辉，江村动夜扉。笛残知牧返，歌扬识渔归。薄雾笼波淡，疏灯隔竹微。孤舟同鹭宿，尘梦夕来稀。畚锸如云集，周防为水区。今朝勤妇子，他日变荒芜。敝裤宁堪著，新租未易逋。一劳真永逸，尚胜北山愚。
江村吟·其一
作者：邓云霄
朝代：明

吴会繁华地，淳风在野村。桑麻连户牖，禾黍散鸡豚。茅屋还堪赋，江亭好避喧。壶觞依浅草，真乐满田园。
江村吟·其三
作者：邓云霄
朝代：明

新月带斜辉，江村动夜扉。笛残知牧返，歌扬识渔归。薄雾笼波淡，疏灯隔竹微。孤舟同鹭宿，尘梦夕来稀。
江村吟·其二
作者：邓云霄
朝代：明

稚子捉杨花，呼群更打鸦。嬉游忘帝力，耕凿任农家。野径飞晴蝶，平畴噪乱蛙。陶然上皇世，不道武陵遐。
江村吟·其四
作者：邓云霄
朝代：明

畚锸如云集，周防为水区。今朝勤妇子，他日变荒芜。敝裤宁堪著，新租未易逋。一劳真永逸，尚胜北山愚。
江皋小筑十景为同邑孝廉李相所题 其一 虚阁迎薰
作者：邓云霄
朝代：明

暖风薰欲醉，帘外日初长。睡起凭栏笑，杨花为甚忙？
江皋小筑十景为同邑孝廉李相所题 其七 梅坞涵春
作者：邓云霄
朝代：明

馀香带雪吹，瘦骨削琼枝。对影还疑梦，三更挂月时。
江皋小筑十景为同邑孝廉李相所题 其三 层台远眺
作者：邓云霄
朝代：明

徙倚临高台，下看飞鸟度。浮云与席平，咫尺游仙路。
江皋小筑十景为同邑孝廉李相所题 其九 玄关镜水
作者：邓云霄
朝代：明

曾吟谢客句，空水共澄鲜。一写临流意，虚明澹人玄。
江皋小筑十景为同邑孝廉李相所题 其二 如亭听籁
作者：邓云霄
朝代：明

閒来聊洗耳，不必颍川水。静听天籁鸣，可悟无声始。
江皋小筑十景为同邑孝廉李相所题 其五 课耕涉趣
作者：邓云霄
朝代：明

秘方传辟谷，驱鸟种芝田。借问秋收日，三千是有年。
江皋小筑十景为同邑孝廉李相所题 其八 荔矶钓月
作者：邓云霄
朝代：明

君看倚桂人，化作弄珠女。矶头系钓舟，卧听银蟾语。
江皋小筑十景为同邑孝廉李相所题 其六 八柏环青
作者：邓云霄
朝代：明

枝上乌啼罢，香风入院深。可餐非秀色，爱尔岁寒心。
江皋小筑十景为同邑孝廉李相所题 其十 星槎晚泛
作者：邓云霄
朝代：明

泬㵳银浦阔，缥缈客星高。却笑枚乘赋，空誇八月涛。
江皋小筑十景为同邑孝廉李相所题 其四 庭院飞花
作者：邓云霄
朝代：明

绿杯新酒香，红雨春林晚。莫嗔燕蹴去，又被莺衔返。
江皋小筑十景为同邑孝廉李相所题·虚阁迎薰
作者：邓云霄
朝代：明

暖风薰欲醉，帘外日初长。睡起凭栏笑，杨花为甚忙？閒来聊洗耳，不必颍川水。静听天籁鸣，可悟无声始。徙倚临高台，下看飞鸟度。浮云与席平，咫尺游仙路。绿杯新酒香，红雨春林晚。莫嗔燕蹴去，又被莺衔返。秘方传辟谷，驱鸟种芝田。借问秋收日，三千是有年。枝上乌啼罢，香风入院深。可餐非秀色，爱尔岁寒心。馀香带雪吹，瘦骨削琼枝。对影还疑梦，三更挂月时。君看倚桂人，化作弄珠女。矶头系钓舟，卧听银蟾语。曾吟谢客句，空水共澄鲜。一写临流意，虚明澹人玄。泬㵳银浦阔，缥缈客星高。却笑枚乘赋，空誇八月涛。
江边野老
作者：邓云霄
朝代：明

白凫如野老，蓬户映江开。静听潮消长，坐看云去来。鱼虾频入网，风月自迎杯。对尔思严濑，清波绕钓台。
江阴支河
作者：邓云霄
朝代：明

江近潮偏急，喧声滚洳沙。河回刚没胫，水浅不胜槎。两岸多修竹，三秋见落花。还从鸡犬里，错认武陵家。
江雨独酌谣
作者：邓云霄
朝代：明

高浪汹汹风索索，雨脚斜连鸥鹭脚。繁声碎响乱鸣篷，恰如一部钓天乐。浦外渔歌对客船，买鱼赢得槎头鳊。蒪丝菱角俯可拾，一醉啸破江中烟。世间万事无不有，浮云白衣忽苍狗。明日阴睛那得知，千钟一石休停手。君看长安马足坭，何如听雨舟中酒。
池上
作者：邓云霄
朝代：明

积阴雨脚乱如麻，白鹭窥鱼立浅沙。怪底主人慵下钓，前溪两岸尽渔家。
汤嘉宾太史招同诸名公社集南郊草桥别墅三首
作者：邓云霄
朝代：明

京陌多嚣尘，出郊旷遐瞩。城南得名园，物物胜韦曲。阴森水木会，微径连幽竹。朝光早露晞，百卉如新沐。浮香四面至，积翠团成屋。舒啸凭虚槛，心赏惬所欲。谈回川响答，歌罢莺声续。客子憺忘归，流觞休太促。似关江南景，兼葭绕回塘。怅望停觞处，仙□水一方。鱼鸟来亲人，濠上坐蒙庄。平生漱芳意，此日觉偏长。乐事当自知，清言亦可忘。醉乡■何许，栗里与竹林。古来贤达人，放旷犹视今。陶然三杯后，浩气盈冲襟。片言苟有会，木石尽知音。君看抱瓮者，久矣息机心。
汤嘉宾太史招同诸名公社集南郊草桥别墅三首·其一
作者：邓云霄
朝代：明

京陌多嚣尘，出郊旷遐瞩。城南得名园，物物胜韦曲。阴森水木会，微径连幽竹。朝光早露晞，百卉如新沐。浮香四面至，积翠团成屋。舒啸凭虚槛，心赏惬所欲。谈回川响答，歌罢莺声续。客子憺忘归，流觞休太促。
汤嘉宾太史招同诸名公社集南郊草桥别墅三首·其三
作者：邓云霄
朝代：明

醉乡■何许，栗里与竹林。古来贤达人，放旷犹视今。陶然三杯后，浩气盈冲襟。片言苟有会，木石尽知音。君看抱瓮者，久矣息机心。
汤嘉宾太史招同诸名公社集南郊草桥别墅三首·其二
作者：邓云霄
朝代：明

似关江南景，兼葭绕回塘。怅望停觞处，仙□水一方。鱼鸟来亲人，濠上坐蒙庄。平生漱芳意，此日觉偏长。乐事当自知，清言亦可忘。
沈伯含社丈候左迁铨落凫都门投赠新诗赋答二首
作者：邓云霄
朝代：明

风雅千秋鼓待吹，谁云删后更无诗。一时连社还高会，诸子兰亭总妙词。倾盖喜逢天下士，放歌羞逐郢中儿。羡君孤调真同调，已觉新知是故知。同病相怜各惘然，齐盟一日孰先鞭。积薪愧我官仍拙，投杼悲君客更迁。醉向金门堪据地，狂来碣石浪谈天。他年人泛秦淮月，远忆江州夜泊船。
沈伯含社丈候左迁铨落凫都门投赠新诗赋答二首·其一
作者：邓云霄
朝代：明

风雅千秋鼓待吹，谁云删后更无诗。一时连社还高会，诸子兰亭总妙词。倾盖喜逢天下士，放歌羞逐郢中儿。羡君孤调真同调，已觉新知是故知。
沈伯含社丈候左迁铨落凫都门投赠新诗赋答二首·其二
作者：邓云霄
朝代：明

同病相怜各惘然，齐盟一日孰先鞭。积薪愧我官仍拙，投杼悲君客更迁。醉向金门堪据地，狂来碣石浪谈天。他年人泛秦淮月，远忆江州夜泊船。
沐浴子
作者：邓云霄
朝代：明

金刀裁白纻，楚楚洁衣裳。当户兰已锄，谁为具温汤？玉质不受染，十暑犹含霜。乘风散发去，长啸过沧浪。
沔池城外会盟台下有渑水
作者：邓云霄
朝代：明

衷甲寻盟亦壮哉，城边飞骑二王来。筵开坐对渑如酒，人去空看水绕台。秦地雄关蹲虎豹，蔺生片语挟风雷。非催击缶陪调瑟，那得重携赵璧回。
河口镇阻风
作者：邓云霄
朝代：明

狎鸥同水宿，晚棹泊枫林。鹢首冲涛急，樯边落叶深。行藏难自料，倚伏固相寻。一雁临流意，方知不竞心。
河间逢九日
作者：邓云霄
朝代：明

莽莽寒原草木腓，登临无地怨斜辉。他乡节序仍黄菊，古驿壶觞有白衣。上垄暗伤槚松冷，插萸还念弟兄稀。愁来莫听关山曲，人隔关山梦已归。
治平寺梅花
作者：邓云霄
朝代：明

寺僻云深车马稀，踏来残雪弄芳菲。参禅香色怜俱淡，迟日风花莫乱飞。拂□宝幡春袅袅，隔林清磬夕微微。老僧剩有孤山兴，放鹤湖边尚未归。
泛木兰堂观竞渡
作者：邓云霄
朝代：明

长日深杯泛木兰，清溪几曲到江乾。浪翻银屋双龙斗，雨送金风五月寒。拾翠人归环佩湿，采芳潮落杜蘅残。閒心不竞如流水，欲向东溟理钓竿。
泛海二首
作者：邓云霄
朝代：明

谢傅轻舟兴渺茫，图南人挟大鹏翔。六鳌自涌三山动，四渎终输百谷王。且慢回帆归小虎，直将散发到扶桑。鸣榔一笑人间事，驱石何因解作梁。落魄高阳一酒徒，几年清梦寄江湖。观涛秋壮枚乘笔，击楫风传海若呼。遥礼东皇基北斗，更窥鲛室采骊珠。蓬莱山下国清浅，问讯麻姑近到无。
泛海二首·其一
作者：邓云霄
朝代：明

谢傅轻舟兴渺茫，图南人挟大鹏翔。六鳌自涌三山动，四渎终输百谷王。且慢回帆归小虎，直将散发到扶桑。鸣榔一笑人间事，驱石何因解作梁。
泛海二首·其二
作者：邓云霄
朝代：明

落魄高阳一酒徒，几年清梦寄江湖。观涛秋壮枚乘笔，击楫风传海若呼。遥礼东皇基北斗，更窥鲛室采骊珠。蓬莱山下国清浅，问讯麻姑近到无。
泛舟次日翊文复携四妓小演湛碧蓬时暑甚不雨来献负约不至末句戏嘲之二首
作者：邓云霄
朝代：明

可怜花解语，结伴得重陪。缓唱回风曲，徐传避暑杯。火云笼竹径，香汗湿桃腮。借问阳台女，曾携楚雨来？三竿睡未足，四美又逢迎。风曳冰轮薄，歌□碧浪轻。登场试小演，掩袖转多情。避席者谁子？虚传惊座名。
泛舟次日翊文复携四妓小演湛碧蓬时暑甚不雨来献负约不至末句戏嘲之二首·其一
作者：邓云霄
朝代：明

可怜花解语，结伴得重陪。缓唱回风曲，徐传避暑杯。火云笼竹径，香汗湿桃腮。借问阳台女，曾携楚雨来？
泛舟次日翊文复携四妓小演湛碧蓬时暑甚不雨来献负约不至末句戏嘲之二首·其二
作者：邓云霄
朝代：明

三竿睡未足，四美又逢迎。风曳冰轮薄，歌□碧浪轻。登场试小演，掩袖转多情。避席者谁子？虚传惊座名。
泷中半偈
作者：邓云霄
朝代：明

蹈险只如平，寸心须自照。危机任簸弄，石怒水还笑。
泷险
作者：邓云霄
朝代：明

高流奔急峡，一转一回新。日夜闻风雨，艰危泣鬼神。水花舷上棹，泡影幻中身。行路难如此，年年有问津。
洗竹歌
作者：邓云霄
朝代：明

古墙缭绕连丛竹，野棘枯藤相结束。上瞀蛛丝下蛇鼠，黑雾荒烟沉绿玉。我癖还过王子猷，闲来为洗此君羞。呼僮芟削挥霜剑，便觉直干寒飕飕。扫除洁净无尘滓，只留一片莓苔地。疏影能邀好月来，轻阴更引清风至。南窗昼卧到黄昏，听雨如眠海上村。寄语青皇须爱护，明朝新笋长龙孙。
洗竹诗
作者：邓云霄
朝代：明

浣花溪畔灌园翁，散步乘凉竹径通。密叶檀栾清沁骨，繁枝黥削冷梳风。娟娟鸾尾斜笼日，簇簇龙孙并结丛。惆怅火云邀旱魃，雨声偏在绿阴中。
洛阳除夕
作者：邓云霄
朝代：明

素衣变尽岁仍除，京洛风尘感慨馀。三士功名今若此，千秋词赋定何如。于时自乏纵横䇲，忧国难陈痛哭书。明发乘春上中岳，三花树底问仙居。
洞庭湖畔吊君山二首
作者：邓云霄
朝代：明

白沙青草曲相连，帝子祠前水拍天。环佩孤悬长袅袅，风波不动自年年。啼残越鸟三冬雨，恨结苍梧九点烟。欲驾危桥荐蘋藻，湖旁顽石不堪鞭。重奏骚词吊二灵，雾鬟烟鬓望中青。冯夷出舞祥风起，龙女辞归古殿扃。暗向竹枝垂涕泪，愁开玉镜照娉婷。酒香亭下堪求醉，只恐湘娥尚未醒。
洞庭湖畔吊君山二首·其一
作者：邓云霄
朝代：明

白沙青草曲相连，帝子祠前水拍天。环佩孤悬长袅袅，风波不动自年年。啼残越鸟三冬雨，恨结苍梧九点烟。欲驾危桥荐蘋藻，湖旁顽石不堪鞭。
洞庭湖畔吊君山二首·其二
作者：邓云霄
朝代：明

重奏骚词吊二灵，雾鬟烟鬓望中青。冯夷出舞祥风起，龙女辞归古殿扃。暗向竹枝垂涕泪，愁开玉镜照娉婷。酒香亭下堪求醉，只恐湘娥尚未醒。
洪流
作者：邓云霄
朝代：明

洪流沉近郭，无梦问玄夷。阶下看蜗篆，依稀似禹碑。
流杯池
作者：邓云霄
朝代：明

灵泉九转羽觞浮，坐石攀花作酒筹。莫遣花飞随水去，恐惊渔子更移舟。
流莺
作者：邓云霄
朝代：明

柳幕高张花作茵，宫莺衔出上阳春。金衣绣色怜公子，锦字机声咽美人。斗酒双柑听未足，东城南陌韵逾新。多情已叶笙簧奏，啼夬枝头莫更频。
流觞曲水新成中秋邀客小酌
作者：邓云霄
朝代：明

暗引新泉出密林，泠泠岩窦有清音。浪翻瀑布鸣寒上，月泛流杯涌碎金。竹径宛如通洛浦，兰亭何必在山阴。九衢此夕香尘满，谁识幽人野外心？
浔江中秋八首
作者：邓云霄
朝代：明

字子浮踪任转蓬，停桡把酒酹江风。百年当遣杯长满，五夜何曾月再中。水绕牂牁蛮瘴恶，烟沉铜柱汉营空。愁来日日邀欢伯，岂独滁阳有醉翁。秋色平分雨后天，黄涛落尽水澄鲜。官闲未奉张骞使，吏隐堪乘范蠡船。古驿榕阴迎倚棹，荒村虾菜不论钱。遥怜芳草斜阳外，闲却青青放鹤田。晚凉星月静相亲，谁道孤舟少四邻？汉女江妃浑旧识，眠鸥宿鹭喜依人。林飘金粟香风细，露濯芙蓉锦浪新。寄语江花好妆饰，秋来白帝正西巡。建瓴奔浪向端溪，南去乡关路不迷。兰桨影摇天上下，玉轮光遍粤东西。滩声迸落寒岩瀑，潮信难期半夜鸡。试把浔江比珠海，星槎应在碧云梯。滔滔不尽古今愁，且向前溪问钓舟。云水无心容泛宅，莼鲈何事独宜秋。龙宫大管谁偷弄？鲛室明珠几暗投。惆怅芦花看渐老，莫教飞上丈人头。司马琵琶泪满裳，古今迁客两浔阳。朱弦红袖悲前事，月白江清总断肠。恋暑流萤犹带火，迎秋宾雁未啼霜。枫林静狎渔舟宿，蟋蟀声声夜正长。经行秦粤万重关，久客悲秋鬓尽斑。人世难容双白眼，畏途奚啻百乌蛮。江湖有梦怀明主，橘柚无媒忆故山。叹息镜园双桂树，西风寥落竟谁攀？秦城明月满南楼，去岁今宵忆旧游。酒泛边风霜入袖，歌弹龙剑气横秋。浮生聚散孤鸿影，往事凄凉一叶舟。试问渭城堤畔柳，阳关唱后几人留？
浔江中秋八首·其一
作者：邓云霄
朝代：明

字子浮踪任转蓬，停桡把酒酹江风。百年当遣杯长满，五夜何曾月再中。水绕牂牁蛮瘴恶，烟沉铜柱汉营空。愁来日日邀欢伯，岂独滁阳有醉翁。
浔江中秋八首·其七
作者：邓云霄
朝代：明

经行秦粤万重关，久客悲秋鬓尽斑。人世难容双白眼，畏途奚啻百乌蛮。江湖有梦怀明主，橘柚无媒忆故山。叹息镜园双桂树，西风寥落竟谁攀？
浔江中秋八首·其三
作者：邓云霄
朝代：明

晚凉星月静相亲，谁道孤舟少四邻？汉女江妃浑旧识，眠鸥宿鹭喜依人。林飘金粟香风细，露濯芙蓉锦浪新。寄语江花好妆饰，秋来白帝正西巡。
浔江中秋八首·其二
作者：邓云霄
朝代：明

秋色平分雨后天，黄涛落尽水澄鲜。官闲未奉张骞使，吏隐堪乘范蠡船。古驿榕阴迎倚棹，荒村虾菜不论钱。遥怜芳草斜阳外，闲却青青放鹤田。
浔江中秋八首·其五
作者：邓云霄
朝代：明

滔滔不尽古今愁，且向前溪问钓舟。云水无心容泛宅，莼鲈何事独宜秋。龙宫大管谁偷弄？鲛室明珠几暗投。惆怅芦花看渐老，莫教飞上丈人头。
浔江中秋八首·其八
作者：邓云霄
朝代：明

秦城明月满南楼，去岁今宵忆旧游。酒泛边风霜入袖，歌弹龙剑气横秋。浮生聚散孤鸿影，往事凄凉一叶舟。试问渭城堤畔柳，阳关唱后几人留？
浔江中秋八首·其六
作者：邓云霄
朝代：明

司马琵琶泪满裳，古今迁客两浔阳。朱弦红袖悲前事，月白江清总断肠。恋暑流萤犹带火，迎秋宾雁未啼霜。枫林静狎渔舟宿，蟋蟀声声夜正长。
浔江中秋八首·其四
作者：邓云霄
朝代：明

建瓴奔浪向端溪，南去乡关路不迷。兰桨影摇天上下，玉轮光遍粤东西。滩声迸落寒岩瀑，潮信难期半夜鸡。试把浔江比珠海，星槎应在碧云梯。
浔江即事
作者：邓云霄
朝代：明

绳床冰簟觅寒衣，帆影沾霜夹雁飞。两岸芦花如白草，行人疑自塞垣归。
浔阳江闻笛
作者：邓云霄
朝代：明

西风瑟瑟吹寒莎，野笛如啼又似歌。砍竹定遇武昌老，抆泪尚咽湘江蛾。鱼龙欲睡移深浦，鸿雁惊飞掠远波。试问当年白司马，琵琶幽怨较谁多。
浮云妒月歌
作者：邓云霄
朝代：明

秋空皎月扬清辉，银河避影群星稀。羽衣舞罢雄风起，玉杵敲残瑞露霏。谁言春有千金夜，月到中秋更无价。酌酒遥薰桂子香，开筵如坐琼宫下。此时秋色正澄明，此夜银蟾上太清。朗朗偏催希逸赋，娟娟先照亚夫营。良宵豪兴相挥霍，邀得嫦娥对斟酌。酕醄不惜玉山颓，潦倒宜倾金凿落。况当年岁丰，欢笑万家同。里巷争歌洒乐子，儿童群拥柚灯红。严城不夜明如昼，铁锁开关停玉漏。欣逢月姊靥偏娇，忽遇云师眉欲皱。云从何来自海东，或疑曾过楚王宫。招携巫峡阳台女，将向天南行暮雨。偶睹仙宫倚桂人，新妆妒杀霓裳舞。云如鱼鳞又草莽，苍狗白衣更殊状。搏弄平铺大地阴，奔腾尽把诸天障。杯停酒冷恨如何，翻作浮云妒月歌。故助砌蛩声惨切，深笼桂树影婆娑。银屏半掩窥云隙，似听嫦娥长太息。最恼今宵氛䘲遮，还同往夕妖蟆蚀。凄凉古与今，感叹一长吟。谁使蝇污璧，谁怜口铄金？万里九阍难遇主，逐臣离妾易沾襟。世态总浮云，哀歌心独苦。拟挥龙剑划云堆，更运风斤修月户。云兮云兮且暂休，放开霜月肃高秋。取醉此时虚北海，携尊明日上南楼。
浮生
作者：邓云霄
朝代：明

浮生一掷惊虚度，听鸟临风怆岁华。壮士虽贫犹有舌，丈夫何事叹无家。日临仙掌寒先退，春到人间树自花。试向斗牛占瑞气，龙光终夜散红霞。
浮邱漫兴次李烟客韵四首
作者：邓云霄
朝代：明

傲骨逢时拙，悬车四载馀。逍遥思化国，清寂得仙居。洞閟真人录，碑存太史书。翛然谐独往，高枕即吾庐。潮生丹井满，折苇可为舟。欲识神仙意，还同江海鸥。未穷三岛路，权作五湖游。何处多灵草，吾先向祖洲。独占郊原胜，平临水石分。岩含三秀草，门对十洲云。风静停幡影，人来混鹿群。只疑棋伴里，或有紫阳君。亭台询往事，相国旧行春。莲社推诗长，銮坡作帝宾。荣名终白首，澹泊是玄津。再检谪仙籍，天南近几人。
浮邱漫兴次李烟客韵四首·其一
作者：邓云霄
朝代：明

傲骨逢时拙，悬车四载馀。逍遥思化国，清寂得仙居。洞閟真人录，碑存太史书。翛然谐独往，高枕即吾庐。
浮邱漫兴次李烟客韵四首·其三
作者：邓云霄
朝代：明

独占郊原胜，平临水石分。岩含三秀草，门对十洲云。风静停幡影，人来混鹿群。只疑棋伴里，或有紫阳君。
浮邱漫兴次李烟客韵四首·其二
作者：邓云霄
朝代：明

潮生丹井满，折苇可为舟。欲识神仙意，还同江海鸥。未穷三岛路，权作五湖游。何处多灵草，吾先向祖洲。
浮邱漫兴次李烟客韵四首·其四
作者：邓云霄
朝代：明

亭台询往事，相国旧行春。莲社推诗长，銮坡作帝宾。荣名终白首，澹泊是玄津。再检谪仙籍，天南近几人。
淮南怀古
作者：邓云霄
朝代：明

城外河流啮石根，客心涛浪夜同翻。少年尚集淮阴市，罢钓谁过漂母门？云去八公留马迹，风惊孤鹤唳淝源。论兵更欲征仙事，地远难招自古魂。
清凉处
作者：邓云霄
朝代：明

閒看鯈鱼啖落红，石池清映绿阴中。庭深日永无来客，招得南山几阵风。
清厨诗四首
作者：邓云霄
朝代：明

轻烟半掩扉，香积似还非。勿言茗笋薄，但觉鼠蝇稀。佳泉汲金屑，仙茗瀹云芽。颇类卢仝宅，洛城聊寄家。铛心浮蟹眼，垆畔响松涛。饮罢风生腋，南轩月正高。近耽鸿渐癖，不羡步兵厨。借问独醒者，何如孤鹤臞？
清厨诗四首·其一
作者：邓云霄
朝代：明

轻烟半掩扉，香积似还非。勿言茗笋薄，但觉鼠蝇稀。
清厨诗四首·其三
作者：邓云霄
朝代：明

铛心浮蟹眼，垆畔响松涛。饮罢风生腋，南轩月正高。
清厨诗四首·其二
作者：邓云霄
朝代：明

佳泉汲金屑，仙茗瀹云芽。颇类卢仝宅，洛城聊寄家。
清厨诗四首·其四
作者：邓云霄
朝代：明

近耽鸿渐癖，不羡步兵厨。借问独醒者，何如孤鹤臞？
清明又雨
作者：邓云霄
朝代：明

层云暗远郊，骤雨打虚牖。无计护残花，何心簪弱柳。春游滞泥泞，旅况消杯酒。昨日酿葡萄，床头馀数斗。
清明后九日谒心所陈先师墓
作者：邓云霄
朝代：明

花落啼鹃出远林，洞门松桧郁春阴。绛纱尚忆传经日，白发长悬立雪心。东郭人亡孤冢寂，西洲泪尽故情深。欲携玉尺占佳气，青紫峰前土似金。
清明旗峰踏青有怀张孟奇即次见怀元韵却寄
作者：邓云霄
朝代：明
体裁：七言律诗

平芜踏遍上高邱，夹道莺花逐胜游。忽见旗亭新柳色，还思张绪旧风流。天遥不辨烟中树，日晚重登海畔楼。借问榕溪春水满，同谁修禊狎群鸥？
清明旗峰踏青有怀张孟奇即次见怀元韵却寄
作者：邓云霄
朝代：明

平芜踏遍上高邱，夹道莺花逐胜游。忽见旗亭新柳色，还思张绪旧风流。天遥不辨烟中树，日晚重登海畔楼。借问榕溪春水满，同谁修褉狎群鸥？
清明日南阳道中望汉光武帝乡
作者：邓云霄
朝代：明

碑横麦垄卧牛羊，故老犹传汉帝乡。佳气可怜沉白水，近亲谁复在南阳？野田冢墓人还祭，异代园陵草尽荒。寄语啼鹃莫悲咽，笑他元是蜀君王。
清明日又忆吴门胜事
作者：邓云霄
朝代：明

吴会春光属虎丘，倾都此日竞春游。莺花世界吴王苑，箫鼓帘栊范蠡舟。歌沸剑池催送酒，幕张鹤涧笑藏钩。别来胜事堪肠断，茅屋荒烟度宿州。
清明日郊游二首
作者：邓云霄
朝代：明

管弦车马竞华年，客路看春倍可怜。十载衣冠还旧侣，一时榆柳又新烟。晴郊日暖生芳草，故国花残怨杜鹃。牢落王孙意无限，莫教长笛倚楼前。处处控春兼上坟，人歌人哭隔溪闻。谁能不醉生前酒，肯信曾修地下文。世远玉鱼终启柙，蓬深石马自眠云。彭觞一笑无分别，且倒青尊对夕曛。
清明日郊游二首·其一
作者：邓云霄
朝代：明

管弦车马竞华年，客路看春倍可怜。十载衣冠还旧侣，一时榆柳又新烟。晴郊日暖生芳草，故国花残怨杜鹃。牢落王孙意无限，莫教长笛倚楼前。
清明日郊游二首·其二
作者：邓云霄
朝代：明

处处控春兼上坟，人歌人哭隔溪闻。谁能不醉生前酒，肯信曾修地下文。世远玉鱼终启柙，蓬深石马自眠云。彭觞一笑无分别，且倒青尊对夕曛。
清明日酌朝爽台望旗峰踏青人作
作者：邓云霄
朝代：明

新晴万井起新烟，几处春声竞管弦。出郭马嘶红雨下，穿云人满碧峰巅。倦游厌着登山屐，取醉还馀卖赋钱。东望罗浮朝荐爽，高台平步挟飞仙。
清明日雨
作者：邓云霄
朝代：明

胜游已办杖头钱，风雨催花春可怜。寒食才过看改火，湿云何事翳新烟？岸泥滑滑无车马，水鹳哀哀噪墓田。晚踏斜阳倚虚阁，断虹犹挂绿杨边。
清明日雨歇泥深竟阻郊游尹冲玄载酒集朝爽台彭周两君同赋
作者：邓云霄
朝代：明

落花啼鸟报春深，载酒高台散爽襟。芳草连天无近远，淡云笼日半晴阴。冲泥未了登山兴，改火偏惊阅岁心。可爱栏前数株柳，年年嫩色似黄金。
清泉钵
作者：邓云霄
朝代：明

井花出辘轳，清彻静无滓。洗钵贮空明，置之白石几。澄心想天一，至味乃无味。□洞可降龙，渊默堪洗耳。门前红尘满，问君何能尔。臣门虽近市，臣心乃如水。世路多风波，吾以观其止。
清风亭
作者：邓云霄
朝代：明

夜来坐虚亭，蘋末微风起。金波摇素练，江上月千里。何处采莲归，歌声传渌水。更有扁舟人，濯足月明里。茶烟飞一缕，知是天随子。
渔樵耕牧词有序
作者：邓云霄
朝代：明

八月流潦清，芙蓉浇秋水。白云江上来，伴宿空船里。持竿不设饵，取适而已矣。偏嫌张季鹰，更羡鲈鱼美。大斧入平林，不踏险崖路。野泉聊濯足，松风引轻步。日晚负薪归，裘敝馀里布。道旁有遗金，掉头未回顾。人皆犁膏土，我独守石田。瑶草别有根，呼鸟为耕烟。空山学辟谷，洗心祈长年。何事戴胜啼，来惊春昼眠。驱牛出东野，新草绿于罗。短笛叫长川，同伴扬清歌。游牝得其时，黄犊看渐多。不知南山下，白石近如何。
渔樵耕牧词有序·其一
作者：邓云霄
朝代：明

八月流潦清，芙蓉浇秋水。白云江上来，伴宿空船里。持竿不设饵，取适而已矣。偏嫌张季鹰，更羡鲈鱼美。
渔樵耕牧词有序·其三
作者：邓云霄
朝代：明

人皆犁膏土，我独守石田。瑶草别有根，呼鸟为耕烟。空山学辟谷，洗心祈长年。何事戴胜啼，来惊春昼眠。
渔樵耕牧词有序·其二
作者：邓云霄
朝代：明

大斧入平林，不踏险崖路。野泉聊濯足，松风引轻步。日晚负薪归，裘敝馀里布。道旁有遗金，掉头未回顾。
渔樵耕牧词有序·其四
作者：邓云霄
朝代：明

驱牛出东野，新草绿于罗。短笛叫长川，同伴扬清歌。游牝得其时，黄犊看渐多。不知南山下，白石近如何。
渔父词
作者：邓云霄
朝代：明

沽酒烹鱼倚晚汀，短篷听雨醉还醒。閒舒老脚和云卧，未许旁人拟客星。
渔父词
作者：邓云霄
朝代：明

澄潭摇绿树，百丈见游鳞。垂钩新月随孤艇，荷笠闲云伴老身。春来无限桃花水，懒问仙源碧山里。鱼肥酒美笑自斟，草暖沙暄常晏起。休论生计近如何，吹笛鸣榔发棹歌。大隐不须加帝腹，太平宁用把周戈。颇怪儿童呼系缆，洲前清浅静无波。
渡易水歌
作者：邓云霄
朝代：明

饮马临易水，清波照客心。平生仗侠骨，谊重轻千金。匣中剑动苍龙气，化作白虹光烛地。万古荆轲不死魂，拍手哀歌招复起。昔日燕图在掌中，宁知草泽无英雄。逢人争博多目摄，风色萧萧心欲折。击筑时从市上游，劝君须向酒徒求。
渡白沟河
作者：邓云霄
朝代：明

秋暮驱车古战场，平沙宿莽浩茫茫。乾坤易位惊龙斗，汗竹无人记国殇。流水不随魂共去，野燐应与月争光。楚些歌罢阴云起，萧飒悲风啸白杨。
游九疑拟古二首
作者：邓云霄
朝代：明

一生耻低眉，八极纵遐想。迩来宦况淡，自署方外长。乘闲穷杳眇，及霁搜深广。名山号九疑，俶诡还方状。一登耳目骇，久涉形神王。水石拂霜清，岩峦入秋爽。朝旭射高峰，璀璨如银榜。中有帝寝陵，龙气伏层嶂。悲风日夕起，草木犹含怆。桂酒降神时，哀哀凤凰响。微臣吊千古，感慨增激赏。求仙彼何人，却笑骊山葬。人生百年内，天地总如寄。大哉帝王居，八荒堂闼尔。形骸有雕谢，神理无终始。远近岂殊观，徒劳泣妃子。沾沾妇女仁，应为达者嗤。赢博无不可，延陵悟兹旨。
游九疑拟古二首·其一
作者：邓云霄
朝代：明

一生耻低眉，八极纵遐想。迩来宦况淡，自署方外长。乘闲穷杳眇，及霁搜深广。名山号九疑，俶诡还方状。一登耳目骇，久涉形神王。水石拂霜清，岩峦入秋爽。朝旭射高峰，璀璨如银榜。中有帝寝陵，龙气伏层嶂。悲风日夕起，草木犹含怆。桂酒降神时，哀哀凤凰响。微臣吊千古，感慨增激赏。求仙彼何人，却笑骊山葬。
游九疑拟古二首·其二
作者：邓云霄
朝代：明

人生百年内，天地总如寄。大哉帝王居，八荒堂闼尔。形骸有雕谢，神理无终始。远近岂殊观，徒劳泣妃子。沾沾妇女仁，应为达者嗤。赢博无不可，延陵悟兹旨。
游九疑遇霜降节
作者：邓云霄
朝代：明
体裁：七言律诗

葛屦峰头早履宿，天空万里见穷荒。云边忽下青腰女，寒气先侵白马娘。采菊偶逢三秀草，授衣新换六铢裳。芳时休叹重阳后，一日还疑海变桑。
游勾漏洞
作者：邓云霄
朝代：明

曾闪牙旗扫鬼门，又携龙杖探真源。寻丹人忆仙中吏，抱朴书传意外言。石乳滴床含雾冷，药炉留火入冬温。松间老鹤如人语，知是先生几代孙。
游华山诗十二首
作者：邓云霄
朝代：明

行携谢眺惊人句，载笔名山岂惮遥。紫气临关迎露冕，青龙扶杖上霞标。杯挥仙掌云摩荡，剑倚明星夜动摇。封禅台荒銮辂远，且呼毛女问前朝。探奇却笑昌黎怯，取道宁同襄野迷。拍手三天招皓鹤，回头四海总醯鸡。猿猱倒挂疑无路，縆索孤悬自有梯。不信耕烟种瑶草，石沟曾破老君犁。霏霏翠翠湿芙蓉，历险穷幽几万重。呼吸天中通帝座，儿孙膝下拥诸峰。石坛礼斗银河近，竹院吹笙玉露浓。最爱步虚声歇后，松风涧水韵疏钟。九天飞瀑落岩扃，触石敲云鸟亦惊。白昼雷霆喧暗壑，晴天风雨起寒声。奔来溅沫侵衣湿，转入澄潭照胆明。漫道出山泉水浊，渭滨东去共流清。山中仙酒足留连，更遣茅龙唤子先。兴到拍浮斟玉井，醉来身世在金天。水帘风动摇环佩，灵籁山空胜管弦。戏与叔卿相对博，西岩赢得种芝田。度栈休歌蜀道难，扪萝胁息凛相看。乘危一盼头堪白，引满三杯胆尚寒。擦耳崖前缘绝壁，回心石上俯惊湍。金丹换骨风堪御，愿向飞仙借羽翰。崚嶒十步已三休，错认山腰是上头。客子魂惊啼越鸟，仆夫力尽喘吴牛。莺花已报青春晚，霜月先传白帝秋。谁见黄河小如带，微茫一气罩神州。双华中分诧巨灵，丹青面面削银屏。阴崖雪积岚光冷，古峡龙藏雾气腥。百二关河分地轴，三千世界拱天庭。谁能话尽开山事，欲访希夷尚未醒。下界风沙白日昏，山中幽胜更谁论。参禅直踞莲花座，沐发轻翻玉女盆。杳杳河源迷宿海，茫茫山势暗昆仑。虚传箭栝通天路，咫尺无由叩帝阍。凭高坐石阅人寰，今古匆匆醉梦间。七国分争才半局，一丸何用闭重关。转轮日月圈中急，挥麈烟霞象外闲。可是岳灵容傲吏，谪居长得傍名山。洞中鸡犬寂无哗，疑是秦人别有家。偃盖古松垂五粒，缀珠奇树吐三花。惊看玉井船如藕，遥忆蓬山枣似瓜。问讯关门仙令尹，青牛何日返流沙。感时怀古不胜情，肘后苍精夜自鸣。禹迹九河沉大陆，秦关千嶂护长城。华阳地敞堪归马，太白星高喜弄兵。北望浮云连朔漠，日边何处是神京。
游华山诗十二首·其一
作者：邓云霄
朝代：明

行携谢眺惊人句，载笔名山岂惮遥。紫气临关迎露冕，青龙扶杖上霞标。杯挥仙掌云摩荡，剑倚明星夜动摇。封禅台荒銮辂远，且呼毛女问前朝。
游华山诗十二首·其七
作者：邓云霄
朝代：明

崚嶒十步已三休，错认山腰是上头。客子魂惊啼越鸟，仆夫力尽喘吴牛。莺花已报青春晚，霜月先传白帝秋。谁见黄河小如带，微茫一气罩神州。
游华山诗十二首·其三
作者：邓云霄
朝代：明

霏霏翠翠湿芙蓉，历险穷幽几万重。呼吸天中通帝座，儿孙膝下拥诸峰。石坛礼斗银河近，竹院吹笙玉露浓。最爱步虚声歇后，松风涧水韵疏钟。
游华山诗十二首·其九
作者：邓云霄
朝代：明

下界风沙白日昏，山中幽胜更谁论。参禅直踞莲花座，沐发轻翻玉女盆。杳杳河源迷宿海，茫茫山势暗昆仑。虚传箭栝通天路，咫尺无由叩帝阍。
游华山诗十二首·其二
作者：邓云霄
朝代：明

探奇却笑昌黎怯，取道宁同襄野迷。拍手三天招皓鹤，回头四海总醯鸡。猿猱倒挂疑无路，縆索孤悬自有梯。不信耕烟种瑶草，石沟曾破老君犁。
游华山诗十二首·其五
作者：邓云霄
朝代：明

山中仙酒足留连，更遣茅龙唤子先。兴到拍浮斟玉井，醉来身世在金天。水帘风动摇环佩，灵籁山空胜管弦。戏与叔卿相对博，西岩赢得种芝田。
游华山诗十二首·其八
作者：邓云霄
朝代：明

双华中分诧巨灵，丹青面面削银屏。阴崖雪积岚光冷，古峡龙藏雾气腥。百二关河分地轴，三千世界拱天庭。谁能话尽开山事，欲访希夷尚未醒。
游华山诗十二首·其六
作者：邓云霄
朝代：明

度栈休歌蜀道难，扪萝胁息凛相看。乘危一盼头堪白，引满三杯胆尚寒。擦耳崖前缘绝壁，回心石上俯惊湍。金丹换骨风堪御，愿向飞仙借羽翰。
游华山诗十二首·其十
作者：邓云霄
朝代：明

凭高坐石阅人寰，今古匆匆醉梦间。七国分争才半局，一丸何用闭重关。转轮日月圈中急，挥麈烟霞象外闲。可是岳灵容傲吏，谪居长得傍名山。
游华山诗十二首·其十一
作者：邓云霄
朝代：明

洞中鸡犬寂无哗，疑是秦人别有家。偃盖古松垂五粒，缀珠奇树吐三花。惊看玉井船如藕，遥忆蓬山枣似瓜。问讯关门仙令尹，青牛何日返流沙。
游华山诗十二首·其十二
作者：邓云霄
朝代：明

感时怀古不胜情，肘后苍精夜自鸣。禹迹九河沉大陆，秦关千嶂护长城。华阳地敞堪归马，太白星高喜弄兵。北望浮云连朔漠，日边何处是神京。
游华山诗十二首·其四
作者：邓云霄
朝代：明

九天飞瀑落岩扃，触石敲云鸟亦惊。白昼雷霆喧暗壑，晴天风雨起寒声。奔来溅沫侵衣湿，转入澄潭照胆明。漫道出山泉水浊，渭滨东去共流清。
游峡山登览朱惟四增修诸胜同徐玄海陈夷庚集
作者：邓云霄
朝代：明

禺峡重游事事新，千峰啼鸟早知春。轻风偏送云中屐，微雨先清洞口尘。破产开山真达者，求田问舍彼何人？他年并榻征仙事，期与归猿作近邻。
游嵩山诗十二首，并序
作者：邓云霄
朝代：明

曾思峻极咏周诗，此日经行拜古祠。百代封文藏玉检，三花晴色映龙墀。紫宫高敞金银阙，黄鹤能通祝史词。闻道今皇新秩祀，祈灵天语使臣知。历险探奇无尽日，才登华岳又嵩邱。八方风气推中土，一统河山据上游。仙跸昔传青鸟下，封坛今有白云留。谁能尽解人间缚？直驾銮骖到十洲。崤函叠嶂走轘辕，伊阙城皋锁壁门。四岳按方皆就列，中央之帝独称尊。浑浑土气通黄道，灿烂星躔贯紫垣。静听天鸡三唱后，缤纷芝盖上朝元。中原顾盼雾沉沙，俯视诸峰几点鸦。冬雪尚留封二室，春风已报到三花。短筇时伴松间鹿，半榻闲眠嶂里霞。瑶草朝来行问讯，南峰气暖渐抽芽。君山彩翠共氤氲，独见中峰拥绛云。河洛分流蟠水府，图书并出焕灵文。登临已遍三千界，封禅曾经七十君。想像羽林纷扈从，今存惟有柏将军。京洛名园翳绿芜，何如珠树满仙都。周遭峦嶂团城阙，朝暮云烟写画图。剩有声名高四岳，为传灵响效三呼。不知历代登封者，若个能餐九节蒲。攀萝不避石牙冲，平步虹梁倒听钟。四面芙蓉迎蹑屐，九天鸾鹤引扶筇。秦皇汉武名空在，辇路行宫草尽封。闻道山灵犹望幸，彩云来往愿从龙。嵩阳官外将军树，烈烈高风舞翠虬。似有扬旗环细柳，如闻走马出长楸。摩天自是千年物，夹道曾随万乘游。日暮苍枝荫山鬼，啼乌遥吊汉陵秋。少林寺里松篁静，迥出高槐百尺长。五品承恩沾雨露，千秋阅世老风霜。阴浓坐对闲僧定，花发谁知举子忙。莫道秦宫今冷落，南柯闻有蚁为王。达磨妙悟超因果，梵宇辉煌冠古今。幢影自摇金界地，松涛长泛海潮音。烟霞不散观空室，文字难传面壁心。只履西归何日返，芦洲秋老大江深。倦游司马苦长征，一到名山便有情。夜静神龙来送水，月明仙鹤惯吹笙。下看箕颍嫌邻俗，高揖巢由笑买名。好借蒲团三尺地，长依初祖證无生。中州眺望浩无边，缥缈遐心落日悬。吊古平芜飞独鸟，忧时雄剑倚长天。降神尚忆生申日，定鼎还思卜洛年。肯信投簪容易事，四方多难正烽烟。
游嵩山诗十二首，并序·其一
作者：邓云霄
朝代：明

曾思峻极咏周诗，此日经行拜古祠。百代封文藏玉检，三花晴色映龙墀。紫宫高敞金银阙，黄鹤能通祝史词。闻道今皇新秩祀，祈灵天语使臣知。
游嵩山诗十二首，并序·其七
作者：邓云霄
朝代：明

攀萝不避石牙冲，平步虹梁倒听钟。四面芙蓉迎蹑屐，九天鸾鹤引扶筇。秦皇汉武名空在，辇路行宫草尽封。闻道山灵犹望幸，彩云来往愿从龙。
游嵩山诗十二首，并序·其三
作者：邓云霄
朝代：明

崤函叠嶂走轘辕，伊阙城皋锁壁门。四岳按方皆就列，中央之帝独称尊。浑浑土气通黄道，灿烂星躔贯紫垣。静听天鸡三唱后，缤纷芝盖上朝元。
游嵩山诗十二首，并序·其九
作者：邓云霄
朝代：明

少林寺里松篁静，迥出高槐百尺长。五品承恩沾雨露，千秋阅世老风霜。阴浓坐对闲僧定，花发谁知举子忙。莫道秦宫今冷落，南柯闻有蚁为王。
游嵩山诗十二首，并序·其二
作者：邓云霄
朝代：明

历险探奇无尽日，才登华岳又嵩邱。八方风气推中土，一统河山据上游。仙跸昔传青鸟下，封坛今有白云留。谁能尽解人间缚？直驾銮骖到十洲。
游嵩山诗十二首，并序·其五
作者：邓云霄
朝代：明

君山彩翠共氤氲，独见中峰拥绛云。河洛分流蟠水府，图书并出焕灵文。登临已遍三千界，封禅曾经七十君。想像羽林纷扈从，今存惟有柏将军。
游嵩山诗十二首，并序·其八
作者：邓云霄
朝代：明

嵩阳官外将军树，烈烈高风舞翠虬。似有扬旗环细柳，如闻走马出长楸。摩天自是千年物，夹道曾随万乘游。日暮苍枝荫山鬼，啼乌遥吊汉陵秋。
游嵩山诗十二首，并序·其六
作者：邓云霄
朝代：明

京洛名园翳绿芜，何如珠树满仙都。周遭峦嶂团城阙，朝暮云烟写画图。剩有声名高四岳，为传灵响效三呼。不知历代登封者，若个能餐九节蒲。
游嵩山诗十二首，并序·其十
作者：邓云霄
朝代：明

达磨妙悟超因果，梵宇辉煌冠古今。幢影自摇金界地，松涛长泛海潮音。烟霞不散观空室，文字难传面壁心。只履西归何日返，芦洲秋老大江深。
游嵩山诗十二首，并序·其十一
作者：邓云霄
朝代：明

倦游司马苦长征，一到名山便有情。夜静神龙来送水，月明仙鹤惯吹笙。下看箕颍嫌邻俗，高揖巢由笑买名。好借蒲团三尺地，长依初祖證无生。
游嵩山诗十二首，并序·其十二
作者：邓云霄
朝代：明

中州眺望浩无边，缥缈遐心落日悬。吊古平芜飞独鸟，忧时雄剑倚长天。降神尚忆生申日，定鼎还思卜洛年。肯信投簪容易事，四方多难正烽烟。
游嵩山诗十二首，并序·其四
作者：邓云霄
朝代：明

中原顾盼雾沉沙，俯视诸峰几点鸦。冬雪尚留封二室，春风已报到三花。短筇时伴松间鹿，半榻闲眠嶂里霞。瑶草朝来行问讯，南峰气暖渐抽芽。
游旗峰后复上南楼观伎
作者：邓云霄
朝代：明

浮萸载酒坐嶙峋，更上南楼兴转新。杯应黄花金作蕊，歌翻白苧玉为人。关山夜色鸿千里，砧杵寒声月半轮。休怯纤罗怨青女，锦屏银烛暖如春。
游淡岩
作者：邓云霄
朝代：明

一峰悬地肺，四壁倚云根。但觉堂皇敞，都无斧凿痕。烟霞邀客坐，猿鸟与人言。可叹神工巧，难容混沌存。
游禺峡赠曾文卿
作者：邓云霄
朝代：明

独立霞标倚碧岑，洛阳年少气骎骎。一枝自皎临风玉，片语惊闻掷地金。龙剑雌雄分客路，匣琴山水忆知音。高斋半榻频回首，可道离情峡共深。
游衡山诗十二首
作者：邓云霄
朝代：明

飞书曾寄魏夫人，遥踏罡风下紫宸。南岳到来如旧识，懒残还记是前身。钵抛山下泉应满，柯烂岩边局又新。何事夜游须秉烛？好将明月作车轮。高拂尘缨濯石泉，夜深沆瀣更澄鲜。月临峰顶客初到，露滴松梢鹤正眠。嘹亮鸾笙吹爽籁，飘摇龙杖挟飞仙。琪花瑶草闲堪拾，还笑冥灵是小年。昔年图记卧中游，此夜冥搜事事幽。峰逼星河常似晓，岩寒炎夏已惊秋。草深玉匣迷金简，风送松涛泛石舟。借问山灵谁佐命？吾家元已驻罗浮。手携金策响泠泠，绝顶禅房夜不扃。天净岩峦皆拱佛，山空猿鸟亦听经。上方散落千行炬，南斗新添数点星。何处黄粱炊未熟？锦衿罗幕正沉冥。天鸡半夜叫空寥，谁捧金轮已弄潮？紫气忽冲沧海雾，玄崖俄变赤城标。迢迢阊阖停疏漏，冉冉仙官散早朝。高揖东皇望蓬岛，安期还有鹤书招。晓持鸾尾扫山云，晃朗天门曙色分。赤帝旌幢萦嶂转，青童环佩隔峰闻。闲调石髓供朝膳，静漱银河涤晚醺。啸傲空山谁是伴？和歌惟有紫阳君。名岳岧峣并岱宗，汉皇何事未登封。坛虚星斗明青玉，潭涌金沙吼白龙。虞辇不归斑竹怨，禹碑灭没紫苔重。悠悠今古浑如梦，愿学无生出世踪。婚嫁何年是了期，翛然乘兴任吾之。前旌且莫惊朱鸟，后乘还闻载紫芝。孤巘芙蓉摇瀑布，晴天霹雳起雷池。翻嫌樵客穿云去，只恐摧残月里枝。怀岳何须赋四愁，官闲常得采真游。水帘斜挂黄姑渚，天柱高撑白玉楼。鸡犬洞仙忘甲子，蜉蝣人世自春秋。休誇眼底穷三界，海外还闻更九州。肘后常携五岳图，朅来登眺果仙都。诸天大地还高下，七泽三湘问有无。翠鹫欲飞风乍起，莲花不动剑同孤。寥寥欲写山中意，一片清冰在玉壶。把酒狂歌万壑寒，风高重整切云冠。烟霞吞吐随挥麈，日月东西笑弄丸。千岁光阴消半局，四溟空水入危栏。庄生未达逍遥理，浪说图南是大观。千峰扫径喜迎宾，历险穷幽兴转新。访古难逢苍水使，还山偏羡白衣人。且斟云液酬啼鸟，莫向桃花问去津。共道馀粮盈石廪，山中供给未全贫。
游衡山诗十二首·其一
作者：邓云霄
朝代：明

飞书曾寄魏夫人，遥踏罡风下紫宸。南岳到来如旧识，懒残还记是前身。钵抛山下泉应满，柯烂岩边局又新。何事夜游须秉烛？好将明月作车轮。
游衡山诗十二首·其七
作者：邓云霄
朝代：明

名岳岧峣并岱宗，汉皇何事未登封。坛虚星斗明青玉，潭涌金沙吼白龙。虞辇不归斑竹怨，禹碑灭没紫苔重。悠悠今古浑如梦，愿学无生出世踪。
游衡山诗十二首·其三
作者：邓云霄
朝代：明

昔年图记卧中游，此夜冥搜事事幽。峰逼星河常似晓，岩寒炎夏已惊秋。草深玉匣迷金简，风送松涛泛石舟。借问山灵谁佐命？吾家元已驻罗浮。
游衡山诗十二首·其九
作者：邓云霄
朝代：明

怀岳何须赋四愁，官闲常得采真游。水帘斜挂黄姑渚，天柱高撑白玉楼。鸡犬洞仙忘甲子，蜉蝣人世自春秋。休誇眼底穷三界，海外还闻更九州。
游衡山诗十二首·其二
作者：邓云霄
朝代：明

高拂尘缨濯石泉，夜深沆瀣更澄鲜。月临峰顶客初到，露滴松梢鹤正眠。嘹亮鸾笙吹爽籁，飘摇龙杖挟飞仙。琪花瑶草闲堪拾，还笑冥灵是小年。
游衡山诗十二首·其五
作者：邓云霄
朝代：明

天鸡半夜叫空寥，谁捧金轮已弄潮？紫气忽冲沧海雾，玄崖俄变赤城标。迢迢阊阖停疏漏，冉冉仙官散早朝。高揖东皇望蓬岛，安期还有鹤书招。
游衡山诗十二首·其八
作者：邓云霄
朝代：明

婚嫁何年是了期，翛然乘兴任吾之。前旌且莫惊朱鸟，后乘还闻载紫芝。孤巘芙蓉摇瀑布，晴天霹雳起雷池。翻嫌樵客穿云去，只恐摧残月里枝。
游衡山诗十二首·其六
作者：邓云霄
朝代：明

晓持鸾尾扫山云，晃朗天门曙色分。赤帝旌幢萦嶂转，青童环佩隔峰闻。闲调石髓供朝膳，静漱银河涤晚醺。啸傲空山谁是伴？和歌惟有紫阳君。
游衡山诗十二首·其十
作者：邓云霄
朝代：明

肘后常携五岳图，朅来登眺果仙都。诸天大地还高下，七泽三湘问有无。翠鹫欲飞风乍起，莲花不动剑同孤。寥寥欲写山中意，一片清冰在玉壶。
游衡山诗十二首·其十一
作者：邓云霄
朝代：明

把酒狂歌万壑寒，风高重整切云冠。烟霞吞吐随挥麈，日月东西笑弄丸。千岁光阴消半局，四溟空水入危栏。庄生未达逍遥理，浪说图南是大观。
游衡山诗十二首·其十二
作者：邓云霄
朝代：明

千峰扫径喜迎宾，历险穷幽兴转新。访古难逢苍水使，还山偏羡白衣人。且斟云液酬啼鸟，莫向桃花问去津。共道馀粮盈石廪，山中供给未全贫。
游衡山诗十二首·其四
作者：邓云霄
朝代：明

手携金策响泠泠，绝顶禅房夜不扃。天净岩峦皆拱佛，山空猿鸟亦听经。上方散落千行炬，南斗新添数点星。何处黄粱炊未熟？锦衿罗幕正沉冥。
游黄州赤壁有怀海内旧社诸子 其一 二首
作者：邓云霄
朝代：明
体裁：五言律诗

笑倚千寻壁，还如醉客容。火攻推上将，笔战让词锋。往事台前水，离心江上峰。长怀集文彦，刻烛探骊龙。
游黄州赤壁有怀海内旧社诸子 其二 二首
作者：邓云霄
朝代：明
体裁：五言律诗

汉水鸭头绿，临江兴倍长。丹枫寒映壁，白露暮为霜。对酒夜将半，美人天一方。无由寄征雁，明发指衡阳。
游黄州赤壁有怀海内旧社诸子·二首
作者：邓云霄
朝代：明

笑倚千寻壁，还如醉客容。火攻推上将，笔战让词锋。往事台前水，离心江上峰。长怀集文彦，刻烛探骊龙。汉水鸭头绿，临江兴倍长。丹枫寒映壁，白露暮为霜。对酒夜将半，美人天一方。无由寄征雁，明发指衡阳。
湖南九歌
作者：邓云霄
朝代：明

石鼓承平久不鸣，空馀台榭映江清。胜游旧是风雩地，满院时闻弦诵声。波展琉璃澄返照，桥跨䗖蝀报新晴。晚招河伯谈秋水，坐待东岩片月生。秋望青苍万里馀，层阴落日渺愁予。浮云自敞鹓鸾路，傲吏常依水竹居。风过洞庭闻帝乐，月明衡岳梦神书。君看泛宅悠悠者，静对轻鸥不取鱼。词赋千秋自有神，谁从鱼腹起灵均？椒浆寄奠丹枫暮，兰佩凄凉绿水滨。日远长安多逐客，秋高泽国怨骚人。劳歌一曲西风急，遥忆当年郢调新。有客悲秋起四愁，况逢山水号云秋。烟中鸟没九疑杳，湖外天低七泽幽。帝女香魂长倚竹，王孙芳草漫登楼。潇湘空阔堪乘兴，赋得新篇学远游。楚酒如饴不可沽，浪传城外有酃湖。闲眠已足三竿日，种秫谁供半亩租？喜傍名山随倚杖，更听歌鸟劝提壶。子廉洞口烟云冷，吾欲因之觅酒徒。横塘疏柳绕长堤，楚客行吟日渐西。官懒古来推漫叟，江源南去透愚溪。轮蹄远隔中原道，林壑偏宜大隐栖。颇似淮阳高卧者，梦回犹怪午时鸡。怀古思乡对晚曛，亭皋落木不堪闻。秋蝉冷咽醒伊笛，野老新耕杜甫坟。处处白蘋翻白鸟，山山红树乱红云。西风好送离人梦，粤北湖南一岭分。愁怀景物两相关，一日惊秋鬓尽斑。雁阵远题天外字，湖光平写镜中山。行云冉冉还多变，流水滔滔不暂闲。四十年来成底事，生涯应在醉醒间。寥落枫林阅岁年，宦情人事总凄然。三湘地湿常飞鵩，九月溪炎尚堕鸢。云去苍梧难谒帝，坛寒青玉羡游仙。谁云弱水三千远，自有飙轮电作鞭。
湖南九歌·其一
作者：邓云霄
朝代：明

石鼓承平久不鸣，空馀台榭映江清。胜游旧是风雩地，满院时闻弦诵声。波展琉璃澄返照，桥跨䗖蝀报新晴。晚招河伯谈秋水，坐待东岩片月生。
湖南九歌·其七
作者：邓云霄
朝代：明

怀古思乡对晚曛，亭皋落木不堪闻。秋蝉冷咽醒伊笛，野老新耕杜甫坟。处处白蘋翻白鸟，山山红树乱红云。西风好送离人梦，粤北湖南一岭分。
湖南九歌·其三
作者：邓云霄
朝代：明

词赋千秋自有神，谁从鱼腹起灵均？椒浆寄奠丹枫暮，兰佩凄凉绿水滨。日远长安多逐客，秋高泽国怨骚人。劳歌一曲西风急，遥忆当年郢调新。
湖南九歌·其九
作者：邓云霄
朝代：明

寥落枫林阅岁年，宦情人事总凄然。三湘地湿常飞鵩，九月溪炎尚堕鸢。云去苍梧难谒帝，坛寒青玉羡游仙。谁云弱水三千远，自有飙轮电作鞭。
湖南九歌·其二
作者：邓云霄
朝代：明

秋望青苍万里馀，层阴落日渺愁予。浮云自敞鹓鸾路，傲吏常依水竹居。风过洞庭闻帝乐，月明衡岳梦神书。君看泛宅悠悠者，静对轻鸥不取鱼。
湖南九歌·其五
作者：邓云霄
朝代：明

楚酒如饴不可沽，浪传城外有酃湖。闲眠已足三竿日，种秫谁供半亩租？喜傍名山随倚杖，更听歌鸟劝提壶。子廉洞口烟云冷，吾欲因之觅酒徒。
湖南九歌·其八
作者：邓云霄
朝代：明

愁怀景物两相关，一日惊秋鬓尽斑。雁阵远题天外字，湖光平写镜中山。行云冉冉还多变，流水滔滔不暂闲。四十年来成底事，生涯应在醉醒间。
湖南九歌·其六
作者：邓云霄
朝代：明

横塘疏柳绕长堤，楚客行吟日渐西。官懒古来推漫叟，江源南去透愚溪。轮蹄远隔中原道，林壑偏宜大隐栖。颇似淮阳高卧者，梦回犹怪午时鸡。
湖南九歌·其四
作者：邓云霄
朝代：明

有客悲秋起四愁，况逢山水号云秋。烟中鸟没九疑杳，湖外天低七泽幽。帝女香魂长倚竹，王孙芳草漫登楼。潇湘空阔堪乘兴，赋得新篇学远游。
湖口逢故人之蜀
作者：邓云霄
朝代：明

江湖落魄竟何如，昔别十年无尺书。苍龙袖里涩古色，碧草岭外怨离居。停舟把臂回白眼，秉烛酌酒脍神鱼。明朝解缆各南北，看月峨眉一望予。
湘上春
作者：邓云霄
朝代：明

三月山城散锦霞，湘江嫩绿映银沙。少年争拥青丝骑，买笑谁过碧玉家？歌管隔林调好鸟，胭脂满路踏残花。执兰藉草芳尊尽，还道前村酒易赊。
湘南七夕戏为艳曲二首
作者：邓云霄
朝代：明

灵鹊桥边水不波，佳期惆怅夜如何。休嫌一夕欢情少，却羡频年胜会多。露冷银蟾啼月姊，风清瑶瑟怨湘娥。寄言二八穿针女，早奏秦箫和凤歌。仙步姗姗望听思，良宵惟愿漏迟迟。可怜玉枕留欢处，正值金风送暑时。天上停梭消旧恨，人间织锦制新词。从来巧妇多伤别，莫问雕盘五色丝。
湘南七夕戏为艳曲二首·其一
作者：邓云霄
朝代：明

灵鹊桥边水不波，佳期惆怅夜如何。休嫌一夕欢情少，却羡频年胜会多。露冷银蟾啼月姊，风清瑶瑟怨湘娥。寄言二八穿针女，早奏秦箫和凤歌。
湘南七夕戏为艳曲二首·其二
作者：邓云霄
朝代：明

仙步姗姗望听思，良宵惟愿漏迟迟。可怜玉枕留欢处，正值金风送暑时。天上停梭消旧恨，人间织锦制新词。从来巧妇多伤别，莫问雕盘五色丝。
湘妃曲
作者：邓云霄
朝代：明

搴芳徒欲荐，仙佩杳难期。湘水无情极，行舟唱竹枝。君山湖上好，清镜映修眉。
湘江清十首
作者：邓云霄
朝代：明

白石映青苔，百丈深见底。临流问楚客，何似新安水。枉渚簇兰芽，人家半钓家。炎天飞片雪，白鸟落平沙。飞尽楚南云，盈盈绿堪染。閒来枕流卧，一幅湘妃簟。渔父向馀笑，红尘满世间。何如罢钓后，人比野鸥閒。江静月明时，有人倚修竹。夜听瑶瑟音，翻入沧浪曲。远看如白练，皎皎澹清晖。好持并州剪，裁作水仙衣。八月流潦清，空江净无暑。徘徊见二妃，疑到黄姑渚。木落洞庭秋，丹枫夹岸愁。灵均前日泪，不断与江流。采莲夜未归，东岩看月上。雄风发楚歌，击汰齐吴榜。明月照江浔，佳人夜夜心。江源何处尽，石路九疑深。
湘江清十首·其一
作者：邓云霄
朝代：明

白石映青苔，百丈深见底。临流问楚客，何似新安水。
湘江清十首·其七
作者：邓云霄
朝代：明

八月流潦清，空江净无暑。徘徊见二妃，疑到黄姑渚。
湘江清十首·其三
作者：邓云霄
朝代：明

飞尽楚南云，盈盈绿堪染。閒来枕流卧，一幅湘妃簟。
湘江清十首·其九
作者：邓云霄
朝代：明

采莲夜未归，东岩看月上。雄风发楚歌，击汰齐吴榜。
湘江清十首·其二
作者：邓云霄
朝代：明

枉渚簇兰芽，人家半钓家。炎天飞片雪，白鸟落平沙。
湘江清十首·其五
作者：邓云霄
朝代：明

江静月明时，有人倚修竹。夜听瑶瑟音，翻入沧浪曲。
湘江清十首·其八
作者：邓云霄
朝代：明

木落洞庭秋，丹枫夹岸愁。灵均前日泪，不断与江流。
湘江清十首·其六
作者：邓云霄
朝代：明

远看如白练，皎皎澹清晖。好持并州剪，裁作水仙衣。
湘江清十首·其十
作者：邓云霄
朝代：明

明月照江浔，佳人夜夜心。江源何处尽，石路九疑深。
湘江清十首·其四
作者：邓云霄
朝代：明

渔父向馀笑，红尘满世间。何如罢钓后，人比野鸥閒。
湘江问渡篇
作者：邓云霄
朝代：明

借问湘江水，缘何不断流。长驱朝夕浪，不洗古今愁。客愁万斛凭谁诉？跋涉湘江凡七度。退步真同六鹢飞，入宫久被双蛾妒。归卧宁知阅岁深，出山始觉流年暮。岁月频催去后人，关河不改来时路。滚滚江干多白沙，还如迁客鬓边华。青枫旧是伤心树，芳杜新开剌眼花。人来人往无休暇，湘水东流看逝者。愁驱羸马入咸秦，懒赋招魂哀屈贾。徘徊江上数峰青，瑶瑟泠泠不忍听。涕泪肯将沾楚竹，升沉还欲问湘灵。湘灵谓我宜安命，可悟水流心不竞。渔父元称玩世翁，水鸥自有忘机性。昔年此水渡昌黎，迁谪应同屈贾悲。凄凄衡岳开云日，惨惨蓝关拥雪时。世间变态无不有，浮云白衣忽苍狗。失意从人唤马牛，高标终是齐山斗。受教湘灵重稽首，奠以椒浆兼桂酒。直上西秦路八千，蓝关即在马蹄边。捷径且输俗士后，芳踪宁让古人前。提兵欲拂冲星剑，命驾长挥绕电鞭。功成勒石黄陵庙，记取湘江问渡篇。
湘流思亲
作者：邓云霄
朝代：明

天南天北两冥冥，落木萧萧迸泪零。弟妹几人谁问寝，关山何日复趋庭？白蘋海国牵归梦，红树湘江送去舲。水碧沙明千万里，断鸿哀怨不堪听。
滕县遇雨
作者：邓云霄
朝代：明

催归秋思急，风雨转凄凄。湿气沉烟火，潢流断路溪。郊原浑欲晦，乡国望逾迷。错报黄昏候，隔林闻午鸡。
滩上人家
作者：邓云霄
朝代：明

鸟道云生石，人家水绕门。滩淙时乱听，鸡犬不闻喧。沙蜮窥渔网，山魈啸猎原。畏途逢九折，归思逐波翻。
潇湘曲
作者：邓云霄
朝代：明

潇湘水，滔滔流。垂杨两岸中兰洲，鸳鸯□玉兼沙鸥。今朝忆郎处，去岁送郎舟。水流人去远，立望潇湘头。愁来把钓连双鲤，恐有征夫边塞字。剖之空腹无素书，江寒日暮风吹裾。含啼泪尽横波目，那堪再染湘妃竹。
濠梁驿
作者：邓云霄
朝代：明

濠梁当驿道，风景近何如。无复高贤迹，频经过客车。人亡应化蝶，水长更生鱼。侧想逍遥意，临流一浣裾。